**ПРОТОКОЛ ОТ ВТОРОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 30 ноември 2015 година, начало 9:00 часа**

На заседанието присъстваха всички 51 общински съветници. Заседанието бе открито и ръководено от чл.-кор. Проф Христо Белоев.

**Чл.-кор. проф. Хр. Белоев:** Вече сме 7 минути след 9 часа, обаче като първо заседание е допустимо, докато се раздадат устройствата, има малко организационна работа. Предлагам да започнем. Преди обсъждане на дневния ред, проверка на кворума, което се случва веднъж на 4 години, винаги ще започваме с проверка на кворума. Има думата председателят на Общинската избирателна комисия Асен Станчев, тъй като г-жа Даневска трябва да положи клетва.

**Г-н Ас. Станчев:** Уважаеми общински съветници, с решение от 26 октомври 2015 година за общински съветник е избрана г-жа Йорданка Даневска. На предната сесия тя отсъства и не успя да положи клетва, поради което съгласно разпоредбите на ЗМСМА трябва да направи на тази сесия. Заповядайте, г-жо Даневска. Моля, да повтаряте след мен: „Заклевам се в името на Република България да спазвам конституцията и законите на страната и във всичките си действия да се ръководя от интересите на гражданите от Община Русе и да работя за тяхното благоденствие. Заклех се.”

**Госпожа Даневска положи клетва и подписа удостоверение и клетвена декларация.**

**Чл.-кор. проф. Хр. Белоев:** Вече сме готови да пристъпим към работата. Проверка на кворума, моля. Гласувайте с устройствата. Благодаря. Гласували 45 общински съветника, имаме необходимия кворум, можем да започнем работа. Преминаваме към обсъждане на дневния ред. Обсъден е на председателски съвет, 49 точки. (коментар от зала не се чува) Господин кметът.

**Г-н Пл. Стоилов**: Оттегляме точка 9, учредяване безвъзмездно право на ползване на Асоциацията на Дунавските общини „Дунав“ върху недвижим имот частна общинска собственост, намиращ се в град Русе.

**Чл.-кор. проф. Хр. Белоев:** Да, благодаря. Други по дневния ред? (коментар от зала не се чува) Да, Венцислав Великов, председател на временна комисия, която създадохме за съдебните заседатели.

**Г-н Венц. Великов:** Уважаеми г-н Председател, тъй като дневния ред беше изготвен на председателски съвет, а след него комисията заседава от 27-ми сме внесли предложение за включване в дневния ред на предложение лица, които да бъдат определени за съдебни заседатели в Районен съд-Русе. Комисията е излязла със становище, материалите са раздадени, така че моля да бъде включен в дневния ред и този въпрос.

**Чл.-кор. проф. Хр. Белоев:** Благодаря. Материалът го имате предварително, той е раздаден. Господин кмета още една ... Наков, заповядайте.

**Г-н Дим. Наков**: Благодаря Ви, г-н Председателю. Поради важността на решението, което трябва да вземе Общински съвет-Русе, предлагаме да се включи като извънредна точка – Приемане на решение за установяване позицията на Община Русе по повод въпроси от дневния ред на извънредно заседание на Общото събрание на Асоциацията на ВиК-Русе, насрочено за 17.12.2015 г.Поради факта, че на 16-ти ще бъде следващата сесия на Общински съвет-Русе, мисля че е изключително важно днес да вземем това решение, за да има време да бъде коментирано. Благодаря.

**Чл.-кор. проф. Хр. Белоев:** Благодаря. Други предложения? Не виждам. Трябва да гласуваме тези точки като допълнително се предлага да бъдат включени по реда на тяхното постъпване. Първо за включване в дневния ред за лица, които да бъдат определени за съдебни заседатели. Който е съгласен да включим точката в дневния ред, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие предложението.**

**Чл.-кор. проф. Хр. Белоев:** За включване в дневния ред за точката, касаеща извънредното заседание на Общото събрание на Асоциация по ВиК, който е съгласен да включим точката в дневния ред, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие предложението.**

**Чл.-кор. проф. Хр. Белоев:** И като цяло да гласуваме дневния ред, оттеглена е точка 9 и включване на тези две допълнителни точки, които ще бъдат поставени в дневния ред преди питанията. С дневния ред като цяло, който е съгласен, моля да гласува.

**КВОРУМ – 50. С 50 гласа „за”, 0 „против” и 0 „въздържали се” така се прие следния**

ДНЕВЕН РЕД:

1. Определяне броя и избор заместник - председатели на Общински съвет – Русе
2. К.Л. 21 Информация за финансово-икономическото състояние на търговските дружества, в които Община Русе не е единствен собственик на капитала, за отчетната 2014 г.
3. К.Л. 24 Предоставяне за управление активи на Общинско предприятие „Обреден дом“
4. К.Л. 23 Приемане на краен ликвидационен баланс на „Паркстрой“ ЕООД в ликвидация и заличаването му в Търговския регистър при Агенцията по вписванията
5. К.Л. 22 Внасяне на допълнителна парична вноска за обезпечаване на процеса на ликвидация на „Летище-Русе“ЕООД
6. К.Л. 40 Даване на съгласие за провеждане на процедура за последваща акредитация на „Комплексен онкологичен център - Русе” ЕООД
7. К.Л. 37 Сключване на допълнително споразумение към Договор за предоставяне достъп за извършване на пристанищни услуги в пристанище за обществен транспорт с регионално значение „Пристис“, сключен на 05.11.2010 г. между Община Русе и „Порт Пристис“ ООД
8. К.Л. 20 Предложение за отмяна на Решение №1304/26.02.2015 г. и даване на ново съгласие за започване на подготвителни действия за предоставяне на концесия на пристанище за обществен транспорт с регионално значение „Пристис“ гр. Русе
9. К.Л. 34 Учредяване безвъзмездно право на управление на недвижими имоти – частна общинска собственост, намиращи се в гр. Русе, местност „Орта Екенлик“ на Общинско предприятие „Комунални дейности“ за дейността на отдел „Приют за безстопанствени животни“
10. К.Л. 15 Предоставяне безвъзмездно за управление на общински недвижими имоти, на детски градини, намиращи се територията на Община Русе
11. К.Л. 35 Допълване Списък №3 на общинските жилища за резервен жилищен фонд, на основание чл. 42, ал. 2 от Закона за общинската собственост
12. К.Л. 36 Замяна на общински недвижим имот в гр. Русе, Източна промишлена зона, бул. „България“ №292А с имоти собственост на „Сакса“ ООД
13. К.Л. 38 Откриване на процедура за провеждане на публичен търг с явно наддаване за продажба на вещи-частна общинска собственост, представляващи силажовместилища, намиращи се в землището на с. Бъзън, Община Русе
14. К.Л. 1 Провеждане на публичен търг с явно наддаване за отдаване под наем на общински преместваеми обекти - павилиони по чл.56 от ЗУТ, разположени върху част от терен публична общинска собственост за Мартенски базар - 2016 г.
15. К.Л. 2 Провеждане на публичен търг с явно наддаване за отдаване под наем на части от терени публична общинска собственост за разполагане на преместваеми обекти по чл.56 от ЗУТ
16. К.Л. 8 Отдаване под наем на обособени части от учебни заведения на територията на Община Русе
17. К.Л. 9 Провеждане на публичен търг с явно наддаване за отдаване под наем на части от терени - публична общинска собственост, за разполагане на рекламно-информационни елементи на територията на град Русе с изобразителна площ над 3,00 кв. м., съгласно чл. 57 от Закона за устройство на територията
18. К.Л. 10 Провеждане на публичен търг с явно наддаване за отдаване под наем на част от имот - публична общинска собственост в гр. Мартен
19. К.Л. 12 Отдаване под наем на част от самостоятелен обект в сграда - частна общинска собственост за клуб на Сдружение „Съюз на пенсионерите - 2004“
20. К.Л. 13 Отдаване под наем на част от самостоятелен обект в сграда - частна общинска собственост за клуб на Сдружение „Регионален съюз на офицерите и сержантите от запаса и резерва гр. Русе“
21. К.Л. 14 Отдаване под наем на част от сграда - частна общинска собственост за клуб на Сдружение „Федерация за приятелство с народите на Русия и ОНД“
22. К.Л. 6 Определяне на начална тръжна годишна наемна цена за орехови и лескови култури от общинския поземлен фонд на Община Русе за 2016 година.
23. К.Л. 7 Предоставяне ползването на гори и горски територии от общинския горски фонд на ДЛС „Дунав“ – Русе и ДГС „Сеслав“ – Кубрат до 31.12.2020 година
24. К.Л. 39 Определяне размера на индивидуалните основни месечни заплати на кмета на Община Русе, кметовете на кметства, считано от 09.11.2015 г.
25. К.Л. 30 Изменения на Бюджета на Община Русе към 30.09.2015 година
26. К.Л. 31 Корекция на Бюджета на Община Русе за 2015 година
27. К.Л. 32 Допълване на списъка на лицата и длъжностите, имащи право на транспортни разходи, съгласно чл. 40 ал.1 от ПМС №8/16.01.2015г. от Бюджет 2015 година, утвърден с Решение на Общински съвет №1285/12.02.2015г.- Приложение №17
28. К.Л. 16 Подготовка на проектно предложение по процедура BG05SFOP001-4.001 „Осигуряване функционирането на националната мрежа от 27 областни информационни центрове“ по приоритетна ос № 4 „Техническа помощ за управлението на ЕСИФ“, Оперативна програма „Добро управление“ 2014 – 2020 г.
29. К.Л. 17 Съгласие на Община Русе да издаде Запис на заповед, без протест и разноски в полза на Министерство на енергетиката, Програмен оператор по Програма BG04 „Енергийна ефективност и възобновяема енергия”, финансирана от финансовия механизъм на Европейското икономическо пространство 2009-2014
30. К.Л. 25 Съгласие за удължаване на срока на Запис на заповед в изпълнение на Решение №1278, прието с Протокол №45 от 22.01.2015 г. на Общински съвет- Русе и издаването на негово място на нов Запис на заповед, неотменно и безусловно, без протест и разноски, платим на предявяване, със срок за предявяване на плащането – 03.03.2016 г., в размер на 524 986.00 лв. в полза на договарящия орган – МРРБ, Управляващ орган на Оперативна програма „Регионално развитие” - Главна дирекция „Програмиране на регионалното развитие” по проект „Техническа помощ в подкрепа на Община Русе за програмен период 2014-2020 г.”.
31. К.Л. 26 Одобряване на подробен устройствен план /ПУП/ - Парцеларен план за техническа инфраструктура – външна водопроводна връзка до имот с идентификатор 63427.183.22 в местност „Над линията“, землище на гр. Русе
32. К.Л. 27 Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – газопроводно отклонение от съществуващ кранов възел до ПИ 000181 в местност „Боклоджа“, землище на с. Червена вода
33. К.Л. 28 Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение за ПИ 000032 в местност „Среден път“, землище на с. Червена вода
34. К.Л. 29 Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – външно ел. захранване от ПИ 1314048 до стълб №144 на ВЕЛ 20 kV „Ново село“ в местност „Пранга“, землище на с. Ново село, Община Русе
35. К.Л.3 Даване на Разрешение за изработване на проект за подробен устройствен план – план за застрояване на имот с номер 503.2429, находящ се в местността „Дрибак 4,5“ в землището на с.Николово, Община Русе
36. К.Л. 4 Даване на Разрешение за изработване на проект за подробен устройствен план – изменение на план за застрояване на поземлен имот с идентификатор 63427.169.693, находящ се в местността „Гълъбец“, гр. Русе.
37. К.Л. 5 Даване на Разрешение за изработване на проект за подробен устройствен план – план за застрояване на имот с номер 702007, находящ се в местността „Барбара“ в землището на с.Тетово, Община Русе
38. К.Л. 18 Даване на разрешение за изработване на проект за подробен устройствен план – изменение на план за улична регулация на кръстовището между бул.“Христо Ботев“ и бул.“Васил Левски“, засягащо квартали 596, 604 и 855 по регулационния план на гр. Русе и план за регулация и застрояване на поземлен имот с идентификатор 63427.4.3018 по кадастралната карта и кадастралните регистри на гр. Русе
39. К.Л. 19 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – водопроводно отклонение от съществуващ уличен водопровод Ф 60 до ПИ 20053 в местност „Корията“, землище на с. Сандрово
40. Промяна в състава и ръководството на постоянните комисии
41. Избор на членове на комисии към Общински съвет – Русе, чието създаване е предвидено в закон или подзаконов нормативен акт
42. Определяне на представител на общината в сдружения на местни власти, в които общината е член
43. Избор на представители на Община Русе в общи събрания в търговските дружества, в които Община Русе има участие
44. Предложение на лица, които да бъдат определени за съдебни заседатели в Районен съд-Русе
45. Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по ВиК-Русе, насрочено за 17.12.2015 г.
46. Изказване на Мариян Димитров – вх.№ 690/11.09.2015 г.
47. Изказване на Мариян Димитров – вх.№ 691/11.09.2015 г.
48. Изказване на Мариян Димитров – вх.№ 692/11.09.2015 г.
49. Изказване на Галина Атанасова – вх.№ 680/08.09.2015 г.

**1 Точка**

**Определяне броя и избор заместник - председатели на Общински съвет – Русе**

**Чл.-кор. проф. Хр. Белоев:** Също нещо нетрадиционно от мен е докладната, аз ще докладвам и трябва аз да си водя, тъй като няма заместник-председатели, които да водят, когато аз докладвам. На председателски съвет стигнахме до решение Общинския съвет да има 5 заместник-председатели. И за заместник-председатели да бъдат избрани: Димитър Кънчев, Нина Крушева, Галин Ганчев, Венцислав Великов и Мирослав Славчев. По направеното предложение изказвания? Няма. Преминаваме към гласуване, който е съгласен с предложенията за решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 6**

На основание чл. 24, ал. 2 от ЗМСМА и чл. 13 ,ал. 1 и 2 от Правилника за организацията и дейността на Общински съвет – Русе, неговите комисии и взаимодействието му с общинската администрация , Общински съвет – Русе реши:

1. Определя, че Общинският съвет ще има пет заместник-председатели.
2. Избира за заместник председатели Общински съвет – Русе: Димитър Кънчев, Нина Крушева, Галин Ганчев, Венцислав Великов и Мирослав Славчев

**Чл.-кор. проф. Хр. Белоев:** Моля, заместник-председателите да заемат места. Трябва да имам нужда от помощ.

**2 Точка**

**Информация за финансово-икономическото състояние на търговските дружества, в които Община Русе не е единствен собственик на капитала, за отчетната 2014 г.**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Уважаеми общински съветници, първо успешен мандат ви желая. Минавам веднага по същество, точката касае информация за финансово-икономическото състояние на търговските дружества, в които Община Русе не е единствен собственик. Материалът е подробен, беше разгледан на абсолютно всички комисии на Общинския съвет, нямаше корекции по него, поддържам го.

**Чл.-кор. проф. Хр. Белоев:** Имате думата за въпроси, изказвания. Който е съгласен с предложението за решение, моля да гласува.

**Ръчно гласували:**

**Д-р Т. Константинова – „за“.**

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 7**

На основание чл. 21, ал. 2, във връзка с чл. 21, ал. 1, т. 23 от ЗМСМА, Общинският съвет реши:

1.Приема за сведение информацията за финансово-икономическото състояние на търговските дружества, в които Община Русе не е единствен собственик на капитала, за отчетната 2014 г.

**3 Точка**

**Предоставяне за управление активи на Общинско предприятие „Обреден дом“**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** След приключилата ликвидация на търговското дружество ви предлагаме да вземете решение, с което да се предостави за управление на ОП „Обреден дом“ активи в размер на 43 640 лв., поддържам предложението.

**Чл.-кор. проф. Хр. Белоев:** Благодаря. Въпроси имате ли? Не виждам. Изказвания? Не виждам. Който е съгласен с предложенията за решение, моля да гласува.

**Ръчно гласували:**

**Д-р Т. Константинова – „за“.**

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 8**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация (ЗМСМА), чл. 12, ал.1 и чл. 52, ал. 4 от Закона за общинската собственост, Общинският съвет реши:

1. Включва в баланса на Община Русе получените от „Обреден дом” ЕООД, в ликвидация активи с балансова стойност към 12.08.2015 г., в размер на 44 428 лв.
2. Предоставя за управление на ОП „Обреден дом” активи с балансова стойност към 12.08.2015 г., в размер на 43 640.59 лв. (Приложение №1).
3. Допълва Приложение №2 към чл. 13 от Правилника за организацията, дейността и управлението на Общинско предприятие „Обреден дом” - Списък на активите, които се предоставят на ОП „Обреден дом”, с активите по т. 2 от настоящото решение.
4. Преминаването на активите по т. 1 и 2 от настоящото решение да бъде отразено счетоводно.

**4 Точка**

**Приемане на краен ликвидационен баланс на „Паркстрой“ ЕООД в ликвидация и заличаването му в Търговския регистър при Агенцията по вписванията**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Предлагаме ви да приемете крайния ликвидационен баланс на „Паркстрой“ ЕООД, доклада към баланса, годишния отчет на ликвидатора, както и остатъка от паричните средства в размер на 7 630 лв. да бъдат внесени по сметка на Община Русе. Поддържам предложението.

**Чл.-кор. проф. Хр. Белоев:** Благодаря. Въпроси имате ли? Не виждам. Изказвания? Не виждам. Който е съгласен с предложението за решение, моля да гласува.

**Ръчно гласували:**

**Д-р Т. Константинова – „за“.**

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 9**

На основание чл.21 ал.2, във връзка с чл. 21, ал.1, т.8 и т.23 ЗМСМА , чл. 147, ал. 2, чл. 270, ал. 2 , чл.271, чл. 273, ал.1 от Търговския закон и чл. 10, ал.1, т. 3 от Наредба №9 на Общински съвет Русе, Общинският съвет реши:

1. Приема крайния ликвидационен баланс на „Паркстрой” ЕООД, в ликвидация към 10.11.2015 г. (Приложение №1), пояснителния доклад към баланса (Приложение №2) и годишния отчет на ликвидатора (Приложение №3).

* Остатъкът от парични средства по баланса към 10.11.2015 г. в размер на 7 630,01 лв., след разплащане от страна на дружеството на всички задължения, свързани и необходими за приключване на производството по ликвидация и заличаването му в Търговския регистър (държавни такси и др.), да бъдат внесени по сметка на Община Русе.

1. Освобождава от отговорност ликвидатора на „Паркстрой” ЕООД, в ликвидация.
2. Задължава ликвидатора да извърши необходимите действия за заличаване на „Паркстрой” ЕООД, в ликвидация в Търговския регистър при Агенцията по вписванията.

**5 Точка**

**Внасяне на допълнителна парична вноска за обезпечаване на процеса на ликвидация на „Летище-Русе“ЕООД**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Внасяме това предложение за допълнителна парична вноска за приключване на ликвидацията в размер н 14 500 лв. във връзка с желанието на директора на ОП „Паркстрой“ да бъдат прехвърлени към общинските предприятия движими вещи от Летище-Русе. По тази причина внасяме настоящото предложение, поддържаме го.

**Чл.-кор. проф. Хр. Белоев:** Благодаря. Въпроси по предложението? Да, заповядайте, Иво Пазарджиев. Съгласно действащия правилник само да напомня, докато излезе Пазарджиев времето за изказване е 3 минути, няма внасяни нови предложения, така че работим по сега действащия правилник.

**Иво Пазарджиев:** Уважаеми г-н Председател, уважаеми г-н Кмете, колеги, аз има един въпрос към администрацията. Какво общо има прехвърлянето на тези активи с вноската, която следва да гласуваме в размер на 14 500 лв.? Както виждаме от разбивката 4 000 лв. са заплащане на последните заплати за периода, 2 400 лв. за счетоводно обслужване, 6 100 лв. за ликвидатор, 1 000 лв. за заплащане на извършването на експертиза. Отделно другият ми въпрос е след като имаме две дружества в ликвидация, за които аз знам и за Паркстрой, и за Летище-Русе по отношение на счетоводното обслужване не можеше ли да има някакво комбинирано счетоводно обслужване, а не да се заплащат 2 400 лв. в момента? И другото ... (коментар от зала не се чува)

**Чл.-кор. проф. Хр. Белоев:** Моля, за тишина.

**Иво Пазарджиев:** И другото, което ми се искаше да получа информация как точно са формирани тези 6 100, тъй като съм информиран, че с решение 1394 от 21 май е определена за възнаграждение на ликвидатора е определено в размер на една минимална заплата?

**Чл.-кор. проф. Хр. Белоев:** Благодаря. Госпожа Шилкова ще отговори.

**Г-жа Д. Шилкова**: Общото, х-н Пазарджиев, че ако тези движими вещи, които предлагаме да преминат към ОП „Паркстрой“ бъдат продадени от ликвидатора такава вноска няма да се налага да бъде внасяна. Вторият Ви въпрос беше дали може, разбира се, че не може две търговски дружества с един ликвидатор. За всяко от тях се взема решение на сесия. Така, че за другите 6 100, честно казано не Ви разбрах въпроса, ако искате да го уточните. За какви 6 100 говорите не знам.

**Чл.-кор. проф. Хр. Белоев:** Да, г-н Пазарджиев, реплика е това.

**Г-н Иво Пазарджиев /реплика/:** Първо не съм казал за общ ликвидатор, а за общо счетоводно обслужване. За 6 100 става въпрос за заплатите на ликвидатора, включително заплащане на осигуровките за периода на ликвидация. В Търговския регистър това дружество е в ликвидация от 10.06.2015 г., срока на ликвидация е 1 година. Как точно се получиха тези 6 100 след като с решение 1394 на Общинския съвет от 21.05.2015 г. е определено възнаграждение на ликвидатора в размер на една минимална работна заплата. (коментар от зала не се чува)

**Чл.-кор. проф. Хр. Белоев:** Да, да, не влизайте в режим на диалог. Ще отговори ли, г-н кмета?

**Г-н Пл. Стоилов:** Аз ще внеса малко яснота. Много интересно толкова комисии минаха и пак продължаваме по същата схема от предишния Общински съвет да търсим изяви. Няма лошо, въпроса е, че когато се задават въпроси за ликвидация поне малко трябва да се види и процедурата каква е. Няма как общо счетоводно обслужване на две различни ... Тоест Вие съветвате да изхарчим общински пари да сключим договор чрез обществена поръчка със счетоводно къща, която да върши тия дейности. Изобщо е нецелесъобразно и решение на възложителя. Що се отнася до формирането на заплатата, тя е точно и ясно разписана по бюджета, който предлага и като се сложат осигуровки и всичко останало, което трябва да се отчислява, мисля че сумата е абсолютно коректна. Що се отнася до активите, които ние предлагаме да се прехвърлят, гледайте си по пера за какво става дума, това е техника, която е изключително полезна за „Паркстрой“. Ако ние тръгнем да я разпродаваме, тя ще бъде разпродадена много под себестойността си, защото такава е практиката. И за нас е много по-важно тя да отиде към Паркстрой, да увеличи техниката, с която предприятието разполага, а с тая сума, която се предлага да се дофинансира да се приключи ликвидацията. Знаете, че това си е просто стандартна процедура.

**Чл.-кор. проф. Хр. Белоев:** Благодаря. Други въпроси, ако има, изказвания? Предложение не постъпи по проекта за решение. Преминаваме към гласуване на точката, който е съгласен с проекта на решение, моля да гласува.

**КВОРУМ – 50. С 47 гласа „за”, 0 „против” и 3 „въздържали се” се прие**

**РЕШЕНИЕ № 10**

На основание чл. 21, ал. 2 ЗМСМА, във връзка с чл. 21, ал. 1, т. 9 и т. 10 ЗМСМА, чл. 134, ал. 1, чл. 137, ал. 1, т. 9, чл. 147, ал. 2 от Търговския закон, чл. 10, ал. 1, т. 12 от Наредба № 9 на Общински съвет Русе, Общинският съвет реши:

1. Да се направи допълнителна парична вноска в размер на 14 500 лв., за окончателна ликвидация на „Летище Русе ” ЕООД, в ликвидация, за срок до приключване на процеса на ликвидация, съгласно чл. 134, ал. 1 от Търговския закон.
2. Дирекция ФСД да предприеме необходимите действия за корекция в бюджета във връзка с т. 1.

**6 Точка**

**Даване на съгласие за провеждане на процедура за последваща акредитация на „Комплексен онкологичен център - Русе” ЕООД**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Стандартна процедура, нямам допълнения към предложението.

**Чл.-кор. проф. Хр. Белоев:** Въпроси? Който е съгласен с решението, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 11**

На основание чл. 21, ал. 1, т. 23 от ЗМСМА, чл. 86, ал. 1 от ЗЛЗ, чл. 23, ал. 1, т. 1 и чл. 24, ал. 1 от Наредба № 18 от 20 юни 2005 г. за критериите, показателите и методиката за акредитация на лечебните във връзка с чл. 147, ал. 2 от ТЗ и чл. 8, ал. 1, т. 1 от Наредба № 9 за реда и условията за упражняване правата на Община Русе върху общинската част от капитала на търговските дружества, Общински съвет - Русе реши:

1. Дава съгласие за провеждане на процедура за последваща акредитация в „Комплексен онкологичен център - Русе” ЕООД за едновременно оценяване на цялостната медицинска дейност, на отделните медицински и други дейности и на обучението на студенти и специализанти.
2. Възлага на управителя на лечебното заведение да предприеме необходимите действия по провеждане на акредитационната процедура.

**7 Точка**

**Сключване на допълнително споразумение към Договор за предоставяне достъп за извършване на пристанищни услуги в пристанище за обществен транспорт с регионално значение „Пристис“, сключен на 05.11.2010 г. между Община Русе и „Порт Пристис“ ООД**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Предлагаме ви да дадете съгласие за удължаване срока между Община Русе и „Порт Пристис“ ООД до приключване на процедурата по концесиониране, но не повече от 5 години.

**Чл.-кор. проф. Хр. Белоев:** Благодаря. Въпроси имате ли? Изказвания? Не виждам. Който е съгласен с проекта на решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 12**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 1 от Закона за общинската собственост, във връзка с чл. 117б от Закона за морските пространства, вътрешните водни пътища и пристанищата на Република България, Общинският съвет реши:

1. Дава съгласие за сключване на Допълнително споразумение за удължаване срока на Договор за предоставяне достъп за извършване на пристанищни услуги в пристанище за обществен транспорт с регионално значение „Пристис“ – публична общинска собственост, сключен на 05.11.2010 г. между Община Русе и „Порт Пристис“ ООД, до приключване на процедурата по концесиониране, но не повече от 5 /пет/ години.

2. Всички останали клаузи от договора, посочен в т. 1 остават непроменени.

**8 Точка**

**Предложение за отмяна на Решение №1304/26.02.2015 г. и даване на ново съгласие за започване на подготвителни действия за предоставяне на концесия на пристанище за обществен транспорт с регионално значение „Пристис“ гр. Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Предлагаме ви да дадете съгласие за отмяна на решение 1304/26.02.2015 г., с което е започнала ..., са започнали подготвителни действия за предоставяне на концесия на пристанище Пристис. Причините са две, след този срок са влезли в сила ПУП-овете за крайбрежната парково-акреационна зона, с които се предвиждат промени в площите на отдадената територия. Втората причина е, че общинска администрация предлага да се възстанови съоръжението плаж Русе. Поддържам предложението.

**Чл.-кор. проф. Хр. Белоев:** Благодаря. Имате думата за въпроси. Не виждам. Изказвания? Не виждам. Който е съгласен с проекта за решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 13**

На основание чл. 21, ал. 1, т. 8 и ал.2 от ЗМСМА, във връзка с чл. 13, ал. 1, т. 2 и чл.чл. 19-22 от Закона за концесиите, Общинският съвет реши:

1. Отменя Решение № 1304 Прието с Протокол № 47/26.02.2015 г. на Общински съвет Русе.

2. Дава съгласие за започване на подготвителни действия за предоставяне на концесия на обект публична общинска собственост - пристанище за обществен транспорт с регионално значение „Пристис“ гр.Русе, с данните вписани в Регистъра на пристанищата за обществен транспорт с регионално значение в района на Дирекция „Морска администрация Русе”.

3. Условията в изготвяните концесионни документи да бъдат съобразени с предвижданите промени при прилагане на одобрените ПУП-ове за крайбрежната парково-рекреационна зона на гр.Русе.

4. В условията на концесията да се включи като съпътстваща дейност възстановяването, поддържането и експлоатацията на съоръжението „Плаващ басейн“, при условие че не пречи или няма да попречи на извършването на пристанищни услуги.

5. В екипа за подготвителни действия да бъдат включени общински съветници, предложени от председателския съвет на Общински съвет – Русе.

**9 Точка**

**Учредяване безвъзмездно право на управление на недвижими имоти – частна общинска собственост, намиращи се в гр. Русе, местност „Орта Екенлик“ на Общинско предприятие „Комунални дейности“ за дейността на отдел „Приют за безстопанствени животни“**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Тези имоти се ползва от ОП „Комунални дейности“ за дейността на Приюта за безстопанствени животни, но до момента не са били предоставяни за управление на общинското предприятие. Поддържам предложението.

**Чл.-кор. проф. Хр. Белоев:** Въпроси имате ли, изказвания? Който е съгласен с проекта за решение, моля да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 14**

На основание чл. 21, ал.2, във връзка с чл. 21, ал. 1, т. 8 от ЗМСМА, чл. 12, ал. 1 от ЗОС, Общинският съвет реши:

Предоставя безвъзмездно за управление на Общинско предприятие „Комунални дейности“ за дейността на отдел „Приют за безстопанствени животни“ недвижими имоти-частна общинска собственост, намиращи се в гр. Русе, местност „Орта Екенлик“, както следва:

1.Имот с идентификатор 63427.99.20, с площ от 9428 кв.м. и построените върху него селскостопанска сграда с идентификатор 63427.99.20.1, с площ 324 кв.м. и селскостопански склад с идентификатор 63427.99.2, с площ 30 кв.м., предмет на АОС №6804/16.11.2012 г.;

2.Имот с идентификатор 63427.99.17, с площ от 3983 кв.м. и построената върху него едноетажна административна полумасивна сграда с идентификатор 63427.99.17.1, с площ 171 кв.м., предмет на АОС №6520/20.07.2011 г.;

3.Имот с идентификатор 63427.99.10, с площ от 1381 кв.м. и построената върху него административна сграда с идентификатор 63427.99.10.1, с площ от 208 кв.м., предмет на АОС №6515/14.07.2011 г.

Решението подлежи на оспорване чрез ОбС – Русе пред Административен съд - Русе в 14–дневен срок от съобщаването му.

**10 Точка**

**Предоставяне безвъзмездно за управление на общински недвижими имоти, на детски градини, намиращи се територията на Община Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Нямам какво да допълня към това предложение. Поддържам го.

**Чл.-кор. проф. Хр. Белоев:** Благодаря. Въпроси? Не виждам. Изказвания? Не виждам. Който е съгласен с проекта на решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 15**

На основание чл.21, ал.1, т.8 и чл. 21, ал.2 от ЗМСМА; чл.12, ал.1 от ЗОС и чл.10, ал. 2 от Наредба № 1 за общинската собственост, Общинският съвет реши:

1. Предоставя безвъзмездно за управление на ЦДГ „Червената шапчица”, недвижим имот-публична общинска собственост намиращ се в с. Бъзън, Община Русе, представляващ ПИ № 501.227 с площ 7 287 кв.м. и построената в него част от сграда „Детска градина” /ляв корпус/, състоящ се от: двуетажна част със застроена площ 173,85 кв.м.; едноетажна част /физкултурен салон и администрация/ със застроена площ 256,50 кв.м., стълбище и английски двор с площ 49,80 кв.м. и сутерен със застроена площ 562,27 кв.м., заедно с 70,423 % ид. части от общите части на сградата, предмет на АОС № 6279/27.07.2010 г.

2. Предоставя безвъзмездно за управление на ЦДГ „Синчец”, недвижим имот-публична общинска собственост намиращ се в кв. Средна кула, гр. Русе, представляващ ПИ с идентификатор 63427.10.440 с площ 2 710 кв.м. и построените в него сгради с идентификатори: 63427.10.440.1 и 63427.10.440.2 със застроена площи съответно 310 кв.м. и 59 кв.м., предмет на АОС № 7467/29.07.2015 г.

3. Упълномощава Кмета на Община Русе да издаде заповед за предоставяне на имотите.

Решението подлежи на оспорване чрез ОбС-Русе пред Административен съд-Русе в 14-дневен срок от съобщаването му.

**11 Точка**

**Допълване Списък №3 на общинските жилища за резервен жилищен фонд, на основание чл. 42, ал. 2 от Закона за общинската собственост**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Община Русе е придобила два жилищни имота, предлагаме те да влязат в списък 3, в общинските жилища за резервен фонд. И двата имота са на улица „Трепетлика“.

**Чл.-кор. проф. Хр. Белоев:** Благодаря. Въпроси, изказвания? Не виждам. Който е съгласен с решенията, моля да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 16**

На основание чл. 21, ал. 1, т. 8 и във връзка с чл. 21, ал. 2 от Закона за местното самоуправление и местната администрация, чл. 42, ал. 2 от Закона за общинската собственост и чл. 12, ал. 4 от Наредба №6 на Общински съвет - Русе за условията и реда за установяване на жилищни нужди, настаняване под наем и разпореждане с жилища – общинска собственост, Общинският съвет реши:

Допълва Списък №3 на общинските жилища за резервен жилищен фонд, като включва в него две точки, както следва:

т. №126. Алея „Трепетлика”, ПИ 63427.1.297 – АЧОС №7494

т. №127. Алея „Трепетлика”, ПИ 63427.1.297 – АЧОС №7495

**12 Точка**

**Замяна на общински недвижим имот в гр. Русе, Източна промишлена зона, бул. „България“ №292А с имоти собственост на „Сакса“ ООД**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Това предложение е във връзка с проекта по ИПГВР, както знаете за изграждането на обекти публична общинска собственост, чрез които е засегнат поземления имот е възможна замяна с друг равностоен такъв. Предложението, което внасяме е точно в тази връзка.

**Чл.-кор. проф. Хр. Белоев:** Благодаря. Въпроси, изказвания? Не виждам. Точката изисква 2/3 „за“, който е съгласен с проекта за решение, моля да гласува.

**КВОРУМ – 50. С 47 гласа „за”, 0 „против” и 3 „въздържали се” се прие**

**РЕШЕНИЕ № 17**

На основание чл. 21, ал. 2, във връзка с чл. 21, ал. 1, т. 8 ЗМСМА, във връзка с чл. 21, ал. 4, чл. 40, ал. 2, т. 3 и чл. 41, ал. 2 ЗОС, във връзка с чл. 45, ал. 2 от Наредба №1 на Общински съвет – Русе, протокол №38/20.08.2015 г. на Комисията по общинска собственост и писмо вх. №30-5580-1#2/01.09.2015 г., Общинският съвет реши:

1. Допълва Годишната програма за управление и разпореждане с имотите-общинска собственост за 2015 г., с недвижим имот-частна общинска собственост, предмет на АОС №7481/12.08.2015 г. (вписан под №120, том 28, ДВР 10639, н.д. 5569, вх. рег. №10771 от 17.08.2015 г. на Съдия по вписванията), представляващ незастроен поземлен имот с идентификатор 63427.178.113, с площ от 10 000,00 кв.м., в гр. Русе, Източна промишлена зона, бул. „България“ №292А, с прогнозен приход 547 600 лева.

2. Дава съгласие да се открие процедура за замяна на недвижим имот-частна общинска собственост, предмет на АОС №7481/12.08.2015 г. (вписан под №120, том 28, ДВР 10639, н.д. 5569, вх. рег. №10771 от 17.08.2015 г. на Съдия по вписванията), представляващ незастроен поземлен имот с идентификатор 63427.178.113, с площ от 10 000,00 кв.м., в гр. Русе, Източна промишлена зона, бул. „България“ №292А, с пазарна цена 547 600 лева, без ДДС, данъци и такси с поземлени имоти с идентификатори 63427.178.107 с площ 5813 кв.м. и 63427.178.109 с площ от 701 кв.м., собственост на „Сакса“ ООД, с пазарна цена за двата имота в размер на 501 400 лева, без ДДС, данъци и такси.

3. Разликата в цената между двата имота да се заплати от „Сакса“ ООД, както и всички дължими ДДС, данъци и такси.

Договорът за замяна да бъде сключен при настъпване на всички нормативно изискуеми предпоставки за извършване на разпореждането.

Решението подлежи на оспорване чрез Общински съвет – Русе пред Административен съд Русе в 14-дневен срок от оповестяването му.

**13 Точка**

**Откриване на процедура за провеждане на публичен търг с явно наддаване за продажба на вещи - частна общинска собственост, представляващи силажовместилища, намиращи се в землището на с. Бъзън, Община Русе**

**Чл.-кор. проф. Хр. Белоев:** Съгласно правилника давам думата на кмета на Бъзън. Първо, госпожа Шилкова, трябваше, заповядайте.

**Г-жа Д. Шилкова:** Поддържам предложението.

**Чл.-кор. проф. Хр. Белоев :** И кмета Василена Цанкова за становище.

**Г-жа В. Цанкова:** Уважаеми общински съветници, пожелавам ви успешен мандат. По точката давам положително становище.

**Чл.-кор. проф. Хр. Белоев:** Благодаря. Въпроси, изказвания? Не виждам, който е съгласен с решенията, моля да гласува.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 18**

На основание чл. 21, ал. 1, т. 8 и чл. 21, ал. 2 от ЗМСМА; чл. 35, ал. 1 от ЗОС; чл. 30 от Наредба № 1 за общинската собственост на ОбС-Русе и протокол №36/20.05.2015 г. на Комисията по общинска собственост, Общинският съвет реши:

Дава съгласие за провеждане на публичен търг с явно наддаване за продажба на силожовместилища-общинска собственост, представляващи:

1. Силожовместилище с площ 1,480 дка, намиращо се в имот №000091 по плана за земеразделяне на с. Бъзън, при начална тръжна цена 2 501 лева, без включени ДДС и дължими данъци и такси.

2. Силажовместилище с площ 2,872 дка, намиращо се в имот №000211 по плана за земеразделяне на с. Бъзън, при начална тръжна цена 2 588 лева, без включени ДДС и дължими данъци и такси.

Дължимите данъци и такси да се определят след провеждане на търга и да са за сметка на спечелилите търга.

**14 Точка**

**Провеждане на публичен търг с явно наддаване за отдаване под наем на общински преместваеми обекти - павилиони по чл.56 от ЗУТ, разположени върху част от терен публична общинска собственост за Мартенски базар - 2016 г.**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Ще допълня само, че става въпрос за Мартенския базар, търг за 30 павилиона и 2 павилиона безвъзмездно за благотворителност. Поддържам предложението.

**Чл.-кор. проф. Хр. Белоев:** Въпроси имате ли? Предложения? Не виждам. Който е съгласен с проекта за решение, моля да гласува.

**КВОРУМ – 49. С 47 гласа „за”, 0 „против” и 2 „въздържали се” се прие**

**РЕШЕНИЕ № 19**

На основание чл.21, ал.1, т.8, във връзка с чл.21, ал.2 от ЗМСМА; във връзка с чл.14, ал.2, във връзка с чл. 39, ал. 4 от Закона за общинската собственост; във връзка с чл. 56, ал.1 от Закона за устройство на територията; във връзка чл. 44, ал. 4 от Наредба №1 на Общинския съвет за общинската собственост; във връзка с раздел І, чл.1, т.1, чл. 2, ал.1, т. 39 и ал. 2, раздел ІІ, чл. 3, чл.4 и чл. 5 от Наредба № 2 на Общинския съвет, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от 12.02.2016 г. до 03.03.2016 г. включително на преместваеми обекти общинска собственост за организиран Мартенски базар – павилиони с номера от №1 до №30 включително, всеки с площ от 4,00 кв.м. и начална наемна цена за всеки павилион - 9,60 лв./ден без включен ДДС, монтирани върху част от терен публична общинска собственост, в гр.Русе, ул. „Александровска”, зона „В-2”, в участъка от бул. „Цар Освободител“ до ул. „Гургулят”, съгласно подробна схема утвърдена от Главния архитект на Община Русе.

2. Дава съгласие да се учреди безвъзмездно право на ползване от 28.02.2016 г. – до 29.02.2016 г. включително и 01.03.2016 г. на Сдружение „Дете и пространство”, ЕИК 131333228, с Председател на Управителния съвет д-р Любомир Йорданов Жупунов за павилион № 31, елемент на подробна схемата за Мартенски базар утвърдена от Главния архитект на Община Русе.

3. Дава съгласие да се учреди безвъзмездно право на ползване от 12.02.2016 г. – до 13.02.2016 г. включително; от 19.02.2016 г. – до 20.02.2016 г. включително; от 26.02.2016 г. – до 27.02.2016 г. включително на Сдружение „Българо–Румънски трансграничен институт по медиация“, ЕИК 175718072, с Управител Ивайло Колев Иванов за павилион № 31, елемент на подробна схемата за Мартенски базар утвърдена от Главния архитект на Община Русе.

Решението по т. 2 и т. 3 подлежи на оспорване чрез Общински съвет-Русе пред Административен съд - Русе в 14-дневен срок от съобщаването му.

**15 Точка**

**Провеждане на публичен търг с явно наддаване за отдаване под наем на части от терени публична общинска собственост за разполагане на преместваеми обекти по чл.56 от ЗУТ**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Стандартна процедура, нямам допълнения.

**Чл.-кор. проф. Хр. Белоев:** Въпроси? Не виждам. Изказвания? Който е съгласен с проекта за решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 20**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 14, ал. 7, във връзка с чл. 14, ал. 2 от Закона за общинската собственост; във връзка с чл. 56, ал. 1 от Закона за устройство на територията; във връзка с чл. 11, ал. 1 и ал. 2 от Наредба №1 за общинската собственост на Общински съвет – Русе, във връзка с раздел І, чл. 1, т. 1, чл. 2, ал. 1, т. 1, т. 6 и т. 33, ал. 2, раздел ІІ, чл. 3 и чл. 5 от Наредба №2 на Общинския съвет, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на части от терени публична общинска собственост, както следва:

1. Част от терен публична общинска собственост за поставяне на павилион за търговска дейност, в гр. Русе, ж. к. „Дружба-3“, ул. “Даме Груев”, западно от блок №6, с площ от 12,00 кв.м. - т. 32 от общата схема за поставяне на преместваеми обекти и начална тръжна месечна наемна цена - 84,24 лв. (осемдесет и четири лева и двадесет и четири стотинки).

2. Част от терен публична общинска собственост за поставяне на павилион за фризьорски услуги, в гр. Русе, ж. к. “Дружба-3”, ул. “Даме Груев”, западно от блок №6, с площ от 18,50 кв.м. – т. 25 от общата схема за поставяне на преместваеми обекти и начална тръжна месечна наемна цена - 50,00 лв. (петдесет лева).

3. Част от терен публична общинска собственост за поставяне на павилион за продажба на кафе, закуски, захарни изделия, в гр. Русе, ж. к. “Родина”, ул. “Шипка”, преди прелеза, с площ от 5,00 кв.м. - т. 381 от общата схема за поставяне на преместваеми обекти и начална тръжна месечна наемна цена - 97,00 лв. (деветдесет и седем лева).

4. Част от терен публична общинска собственост за поставяне на павилион за продажба на вестници и списания, в гр. Русе, ул. “Доростол”, спирка Механотехникум, с площ от 2,26 кв.м. - т. 1486 от общата схема за поставяне на преместваеми обекти и начална тръжна месечна наемна цена - 26,20 лв. (двадесет и шест лева и двадесет стотинки).

5. Част от терен публична общинска собственост за поставяне на павилион за закуски и захарни изделия, в гр. Русе, бул. “Генерал Скобелев”, до блок „Българска роза“, с площ от 23,74 кв.м. – т. 424 от общата схема за поставяне на преместваеми обекти и начална тръжна месечна наемна цена - 26,20 лв. (двадесет и шест лева и двадесет стотинки).

6. Част от терен публична общинска собственост за поставяне на павилион за продажба на вестници и списания, в гр. Русе, ж. к. “Чародейка-Г-юг”, ул. “Тодор Икономов”, срещу пазара, с площ от 4,00 кв.м. – т. 59 от общата схема за поставяне на преместваеми обекти и начална тръжна месечна наемна цена - 37,50 лв. (тридесет и седем лева и петдесет стотинки).

7. Част от терен публична общинска собственост за поставяне на павилион за продажба на вестници, списания и пакетирани стоки, в гр. Русе, ж. к. “Здравец-изток”, ул. “Рига”, обръщалото на автобус №20, с площ от 5,00 кв.м. – т. 717 от общата схема за поставяне на преместваеми обекти и начална тръжна месечна наемна цена - 47,00 лв. (четеридесет и седем лева).

8. Част от терен публична общинска собственост за поставяне на павилион за продажба на вестници, списания и пакетирани стоки, в гр. Русе, ж. к. “Здравец-изток”, ул. “Рига”, ул. „Нови Сад“, с площ от 5,00 кв.м. – т. 1526 от общата схема за поставяне на преместваеми обекти и начална тръжна месечна наемна цена - 47,00 лв. (четиридесет и седем лева).

9. Част от терен публична общинска собственост за поставяне на павилион за плодове, зеленчуци и пакетирани хранителни стоки, в гр. Русе, ж. к. “Дружба-1”, ул. “Гео Милев”, с площ от 41,36 кв.м. – т. 450 от общата схема за поставяне на преместваеми обекти и начална тръжна месечна наемна цена - 176,00 лв. (сто седемдесет и шест лева).

10. Терен, с площ от 2,00 кв. м., намиращ се в гр. Русе, Парк на младежта, ъгъла на ул.“Алея Възраждане” и алеята към розариума, в близост до ОУ "Братя Миладинови" за поставяне на мобилен търговски обект (количка) за продажба на царевица, на пара и начална тръжна месечна наемна цена - 92,00 лв. (деветдесет и два лева).

Описаният терен е елемент на ПУР и ПРЗ на „Парк на младежта” и схемата на преместваемите обекти по чл.56/ЗУТ и РИЕ на територията на парка, приети с Решение №279 от 11.09.2008 г.

Съгласно Специфичните правила за територията на Парка на младежта, на посочените в схемата на парка места за търговски обекти, могат да се поставят само мобилни преместваеми обекти - машини за сладолед, пуканки, ядки и др. и открити щандове за продажба на балони и сувенири.

11. Част от терен публична общинска собственост за поставяне на павилион – магазин за промишлени стоки, в гр. Русе, ж. к. “Родина-2”, ул. “Димчо Дебелянов”, № 2А, с площ от 61,94 кв.м. – т. 65 от общата схема за поставяне на преместваеми обекти и начална тръжна месечна наемна цена - 240,00 лв. (двеста и четиридесет лева).

12. Част от терен публична общинска собственост за поставяне на павилион – магазин за промишлени стоки и автодиагностичен пункт, в гр. Русе, ж. к. “Родина-2”, ул. “Димчо Дебелянов”, № 2А, с площ от 132,74 кв.м. – т. 66 от общата схема за поставяне на преместваеми обекти и начална тръжна месечна наемна цена - 461,00 лв. (четиристотин шестдесет и един лева).

13. Част от терен публична общинска собственост за поставяне на павилион за бърза закуска, в гр. Русе, ул. “Шипка”, преди ж. п. прелеза, с площ от 16,55 кв.м. – т. 273 от общата схема за поставяне на преместваеми обекти и начална тръжна месечна наемна цена - 203,20 лв. (двеста и три лева и двадесет стотинки).

14. Част от терен публична общинска собственост за поставяне на павилион за продажба на вестници и списания, в гр. Русе, ул. “Студентска”, между бл. А и централен корпус на РУ „Ангел Кънчев“, с площ от 2,25 кв.м. – т. 4406 от общата схема за поставяне на преместваеми обекти и начална тръжна месечна наемна цена - 26,10 лв. (двадесет и шест лева и десет стотинки).

15. Част от терен публична общинска собственост за поставяне на павилион за продажба на вестници и списания, в гр. Русе, ул. “Александровска”, позиция № 3, с площ от 1,44 кв.м., съгласно подробна схема за поставяне на преместваеми обекти по чл. 56 от ЗУТ за част от зона „В“ (ул. “Александровска” – от централен площад до бул. „Цар Освободител“) и начална тръжна месечна наемна цена - 28,00 лв. (двадесет и осем лева).

16. Част от терен публична общинска собственост за поставяне на павилион за продажба на вестници и списания, в гр. Русе, ул. “Александровска”, ул. „Асен Златаров“, позиция № 4, с площ от 1,44 кв.м., съгласно подробна схема за поставяне на преместваеми обекти по чл. 56 от ЗУТ за част от зона „В“ (ул. “Александровска” – от централен площад до бул. „Цар Освободител“) и начална тръжна месечна наемна цена - 28,00 лв. (двадесет и осем лева).

**16 Точка**

**Отдаване под наем на обособени части от учебни заведения на територията на Община Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Поддържам това предложение. Във връзка с възникналия дебат в комисия ЗОРС, приемаме да се дава допълнителна информация за прилежащи помещения към обектите и за корекционните коефициенти, прилагани по изчисляване на наемната цена.

**Чл.-кор. проф. Хр. Белоев:** Благодаря. Имате думата за въпроси. Не виждам. Изказвания? Който е съгласен с проекта на решение, моля да гласува.

**КВОРУМ – 50. С 47 гласа „за”, 0 „против” и 3 „въздържали се” се прие**

**РЕШЕНИЕ № 21**

На основание чл. 21, ал. 1, т. 8, във връзка с чл. 21, ал. 2 от ЗМСМА, във връзка с чл.10, ал. 4 и чл. 44, ал. 2, т. 1 от Закона за народната просвета, чл. 14, ал. 7, във връзка с чл.14, ал.2 от Закона за общинската собственост, във връзка с чл.11, ал.3 от Наредба №1 за общинската собственост на Общинския съвет, раздел І, чл.1, т.1, чл.2, ал. 1, т. 3 и т. 15 и т. 33, ал. 5 и ал. 6, раздел ІІ, чл. 3, чл. 4 и чл. 5 от Наредба №2 на Общинския съвет, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от пет години на помещение с площ 269,00 кв. м., като помещение за приготвяне на храна, намиращо се в сутерена на сградата 3 на ОУ „Никола Обретенов“, гр. Русе, ул. „Никола Табаков“ №4 с начална тръжна месечна наемна цена – 450,20 лв. (четиристотин и петдесет лева и двадесет стотинки) без включен ДДС.

2. Дава съгласие да бъде проведен публичен търг с явно наддаване за отдаване под наем за срок от пет години на помещение с площ 92,30 кв. м., като ученически бюфет, намиращо се в мазата на корпус „А“ в СОУ „Васил Левски“, гр. Русе, ул. „Гео Милев“ №1 с начална тръжна месечна наемна цена – 192,10 лв. (сто деветдесет и два лева и десет стотинки) без включен ДДС.

3. Дава съгласие да бъде проведен публичен търг с явно наддаване за отдаване под наем за срок от пет години на площ от 1,00 кв. м. за поставяне на автомат за топли напитки в учителска стая на ОУ „Ангел Кънчев“, втори етаж, гр. Русе, ул. „Българска морава“ №4 с начална тръжна месечна наемна цена – 72,00 лв. (седемдесет и два лева) без включен ДДС.

4. Дава съгласие да бъде проведен публичен търг с явно наддаване за отдаване под наем за срок от пет години на помещение с площ 36,00 кв. м., като училищен бюфет, в сградата на ОУ „Братя Миладинови“, гр. Русе, ул. „Алеи Възраждане“ №54 с начална тръжна месечна наемна цена – 148,00 лв. (сто четиридесет и осем лева) без включен ДДС.

5. Дава съгласие да бъде проведен публичен търг с явно наддаване за отдаване под наем за срок от пет години на помещение с площ 24,00 кв. м., като училищен бюфет, намиращо се в сградата на ОУ „Отец Паисий“, гр. Мартен, община Русе, ул. „България“ №47 с начална тръжна месечна наемна цена – 70,00 лв. (седемдесет лева) без включен ДДС.

6. Дава съгласие да бъде проведен публичен търг с явно наддаване за отдаване под наем за срок от пет години на помещение с площ 48,00 кв. м., като училищен бюфет, намиращо се в сградата на ОУ „Тома Кърджиев“, гр. Русе, ул. „Байкал“ №2 с начална тръжна месечна наемна цена – 193,00 лв. (сто деветдесет и три лева) без включен ДДС.

**17 Точка**

**Провеждане на публичен търг с явно наддаване за отдаване под наем на части от терени - публична общинска собственост, за разполагане на рекламно-информационни елементи на територията на град Русе с изобразителна площ над 3,00 кв. м., съгласно чл. 57 от Закона за устройство на територията**

**Чл.-кор. проф. Хр. Белоев:** Госпожа Шилкова. Моля, за тишина в залата.

**Г-жа Д. Шилкова:** Стандартна процедура, търг на РИЕ-та над 3 кв.м. по одобрена схема на главния архитект, поддържам предложението.

**Чл.-кор. проф. Хр. Белоев:** Имате думата за въпроси, изказвания. Който е съгласен с проекта на решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 22**

На основание чл. 21, ал. 1, т. 8, във връзка с чл. 21, ал. 2 от ЗМСМА, чл. 14, ал. 7, във връзка с чл. 14, ал. 2 от Закона за общинската собственост, във връзка с чл. 57, ал. 1 от Закона за устройство на територията, във връзка с чл. 11, ал. 1 и ал. 2 от Наредба №1 за общинската собственост, във връзка с раздел І, чл. 1, т. 1 и чл. 2, ал. 1, т. 38, раздел ІІ, чл. 3 и чл. 5 от Наредба №2 на Общинския съвет, Общински съвет – Русе реши:

Дава съгласие да бъде проведен публичен търг с явно наддаване, за отдаване под наем на части от терени - публична общинска собственост, за разполагане на рекламно- информационни елементи на територията на град Русе с изобразителна площ над 3,00 кв. м., за срок от седем години, при начална месечна тръжна цена 15,44 лв. за кв. м. изобразителна площ без включен ДДС, както следва:

1. Позиция № 15 от общата схема в гр. Русе, вход от гр. София, в разделителната ивица, с размери 4,00 м/ 3,00 м;
2. Позиция № 31 от общата схема в гр. Русе, вход от гр. София, в разделителната ивица, с размери 8,00 м/ 3,00 м;
3. Позиция № 146-А от общата схема в гр. Русе, бул. „Цар Освободител“ и бул. „Хр. Ботев“, в разделителната ивица, с размери 4,00 м/ 3,00 м;
4. Позиция № 34-А от общата схема в гр. Русе, бул. „България“, вляво след бензиностанция „ШЕЛ“, с размери 4,00 м/ 3,00 м;
5. Позиция № 44 от общата схема в гр. Русе, бул. „България“, в разделителната ивица, преди Дунав мост, с размери 2 х 0,85 м/ 3,50 м;
6. Позиция № 49 от общата схема в гр. Русе, бул. „България“, в разделителната тревна ивица, с размери 4,00 м/ 3,00 м;
7. Позиция № 159 от общата схема в гр. Русе, бул. „Генерал Скобелев“, преди Кръговото движение, срещу сградата на Областна дирекция на МВР, с размери 4,00 м/ 3,00 м;
8. Позиция № 195 от общата схема в гр. Русе, Кръгово движение до Мототехника, в затревения остров, с размери 4,00 м/ 3,00 м;
9. Позиция № 199 от общата схема в гр. Русе, бул. „Липник“, ул. „Никола Петков“, в тревната площ пред бл. „Иван Кръстев“, с размери 4,00 м/ 3,00 м;
10. Позиция № 204 от общата схема в гр. Русе, ул. „Тулча“, ул. „Потсдам“, в зелената площ, с размери 4,00 м/ 3,00 м;

**18 Точка**

**Провеждане на публичен търг с явно наддаване за отдаване под наем на част от имот - публична общинска собственост в гр. Мартен**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Стандартна процедура, нямаше корекции по комисии, виждате и становището на кмета на град Мартен, което е положително. Поддържам предложението.

**Чл.-кор. проф. Хр. Белоев:** Кметът на Мартен не го виждам, да не е някъде в залата, не го виждам. Би следвало да присъства, той е задължен и да даде становище. Има ли становище от Мартен? (коментар от зала не се чува) Да. Имаме положително становище от кмета на Мартен, то е приложено към материала. Въпроси? Не виждам. Изказвания? Който е съгласен с проекта на решение, моля да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 23**

На основание чл. 21, ал.1, т. 8, във връзка с чл. 21, ал. 2 от Закона за местното самоуправление и местната администрация, чл. 14, ал. 7, във връзка с чл. 14, ал. 2 от Закона за общинската собственост, във връзка с чл. 11, ал. 1 и ал. 2 от Наредба № 1 за общинската собственост на Общински съвет - Русе, във връзка с раздел І, чл. 2, ал. 1, т. 1, раздел ІІ, чл. 3, чл. 4 и чл. 5 от Наредба № 2 на Общинския съвет, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от седем години на част от нежилищен имот публична общинска собственост като магазин, разположен на първи етаж в масивна двуетажна административно-търговска сграда, ситуирана в УПИ VІІІ-277 – Общински център от кв. 181 по действащия регулационен план на гр. Мартен, ЕКАТТЕ 47336, Община Русе, ул. „Христо Смирненски“ и ул. „Родопи“, описана в Акт за публична общинска собственост № 7332 от 02.09.2014 г., с площ 59,25 кв. м. и начална месечна наемна цена 159,25 лв. без включен ДДС.

**19 Точка**

**Отдаване под наем на част от самостоятелен обект в сграда - частна общинска собственост за клуб на Сдружение „Съюз на пенсионерите - 2004“**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Предлагаме ви да се удължи договора с още 5 години. Приемаме предложението от комисия ЗОРС, към предложението за решение на Общински съвет да се прилага справка за дейността на пенсионерските клубове и сдруженията, на които сме отдали имоти.

**Чл.-кор. проф. Хр. Белоев:** Благодаря. Въпроси? Пенчо Милков, заповядайте. Изказване.

**Г-н П. Милков:** Уважаеми колеги, много кратък ще бъда. Предполагам, че стана грешка в представянето на точката тъй като договора за наем е изтекъл и поне в текстовата част на предложението ни се предлага за нов договор за сключване. Госпожа Шилкова каза продължаване ... (коментар от зала не се чува) Предполагам, че стана грешка. Според мене трябва да е нов договор.

**Чл.-кор. проф. Хр. Белоев:** Ясно е това, да. Благодарим за доуточнението. Изказвания други? Не виждам. Който е съгласен с проекта на решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 24**

На основание чл.21, ал.2, във връзка с чл.21, ал.1, т.8 от Закона за местното самоуправление и местната администрация, във връзка с чл.14, ал. 6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с раздел І, чл.1, т.2, чл.2, ал.1, т.21, раздел ІІ, чл. 3, чл. 4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от пет години на Сдружение „Съюз на пенсионерите - 2004“, БУЛСТАТ 131363641, част от самостоятелен обект в сграда - частна общинска собственост, с идентификатор по Кадастралната карта на гр. Русе 63427.2.5512.1.11, с административен адрес: гр. Русе, бул. „цар Фердинанд“ № 3-А, ет.4, която част представлява стая №1, предмет на АЧОС №6675/09.04.2012г., с площ от 26,40 кв. м., за клуб на сдружението и месечна наемна цена – 11,61 лв. без включен ДДС.

**20 Точка**

**Отдаване под наем на част от самостоятелен обект в сграда - частна общинска собственост за клуб на Сдружение „Регионален съюз на офицерите и сержантите от запаса и резерва гр. Русе“**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Идентично предложение на предното, поддържам го.

**Чл.-кор. проф. Хр. Белоев:** Благодаря. Въпроси, изказвания? Не виждам, който е съгласен с проекта на решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 25**

На основание чл.21, ал.2, във връзка с чл.21, ал.1, т.8 от Закона за местното самоуправление и местната администрация, във връзка с чл.14, ал. 6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.21, чл. 3, чл. 4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от пет години на Сдружение „Регионален съюз на офицерите и сержантите от запаса и резерва гр. Русе“, БУЛСТАТ 117658438, част от самостоятелен обект в сграда - частна общинска собственост, с идентификатор по Кадастралната карта на гр. Русе 63427.2.5512.1.10, с административен адрес: гр. Русе, бул. „цар Фердинанд“ № 3-А, ет.3, предмет на АЧОС №6675/09.04.2012г., която част представлява стая №1 и стая №8, с обща полезна площ от 57,40 кв. м., като клуб и месечна наемна цена – 33,00 лв. без включен ДДС.

**21 Точка**

**Отдаване под наем на част от сграда - частна общинска собственост за клуб на Сдружение „Федерация за приятелство с народите на Русия и ОНД“**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Поддържам предложението.

**Чл.-кор. проф. Хр. Белоев:** Изказвания, въпроси? Не виждам. Който е съгласен с проекта на решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 26**

На основание чл.21, ал.2, във връзка с чл.21, ал.1, т.8 от Закона за местното самоуправление и местната администрация, във връзка с чл.14, ал. 6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.21, чл. 3, чл. 4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от пет години на Сдружение „Федерация за приятелство с народите на Русия и ОНД“, БУЛСТАТ 000702879, част от сграда - частна общинска собственост, с идентификатор по Кадастралната карта на гр. Русе 63427.2.639.1, с административен адрес: гр. Русе, ул. „Александровска“ №30, която част представлява стая №14, предмет на АЧОС №5896/21.05.2009г., с площ от 24,40 кв. м., за клуб на сдружението и месечна наемна цена – 10,73 лв. без включен ДДС.

**22 Точка**

**Определяне на начална тръжна годишна наемна цена за орехови и лескови култури от общинския поземлен фонд на Община Русе за 2016 година**

**Чл.-кор. проф. Хр. Белоев:** Госпожа Кръстева.

**Г-жа Н. Кръстева:** Уважаеми общински съветници, успешен мандат и от мен. Желая ви да вземате мъдри решения в интерес на гражданите на град Русе. На вашето внимание предоставяме проект за решение във връзка с организирането на публични търгове за отдаване под наем на орехови и лескови култури от общинския поземлен фонд на Община Русе за 2016 година. Предлагаме да вземете решение, с което да определите начална тръжна годишна наемна цена в размер на 41 лев. Нямаше забележки по комисиите, моля да подкрепите материала.

**Чл.-кор. проф. Хр. Белоев:** Благодаря. Моля, всички телефони на безшумен режим. Въпроси, изказвания? Не виждам. Който е съгласен с проекта на решение, моля да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 27**

На основание чл. 21, ал. 1, т. 8, чл. 21, ал. 2 от Закона за местното самоуправление и местната администрация, чл. 8, ал. 1 от ЗОС, чл. 41, ал. 1, пр. 1 от ЗГ, чл. 14, ал. 1, изр. 2 от Наредба № 1 за общинската собственост на Общинския съвет – Русе и Заповед № РД 46-311/18.03.2015 г. на Министъра на земеделието и храните, Общинският съвет – Русе реши:

Определя начална тръжна годишна наемна цена в размер на 41,00 (четиридесет и един) лева за декар площ на отдаваните под наем орехови и лескови култури от ОПФ (общински поземлен фонд) чрез публичен търг за 2016 година.

**23 Точка**

**Предоставяне ползването на гори и горски територии от общинския горски фонд на ДЛС „Дунав“ – Русе и ДГС „Сеслав“ – Кубрат до 31.12.2020 година**

**Чл.-кор. проф. Хр. Белоев:** Има допълнение към точката да бъде до 2016 година вместо до 2020-та. Това е нали? (коментар от зала не се чува) Да, до 31.12.2016 г.

**Г-жа Н. Кръстева:** Уважаеми общински съветници, тъй като договорите, с които сме предоставили ползването на гори и горски територии на ДЛС Сеслав и Кубрат изтичат на 31.12.2015 г., както всяка година, така и тази предлагаме на вашето внимание да ги удължите с една година. Нямаше забележки по комисиите.

**Чл.-кор. проф. Хр. Белоев:** Да, благодаря. Изказвания, въпроси? Ал. Неделчев пръв вдигна, след това Пенчо Милков виждам.

**Г-н Ал. Неделчев:** Благодаря, г-н Белоев. Уважаеми, г-н Кмете, уважаеми колеги, аз имам конкретен въпрос към господин кмета, тъй като сме в началото на мандата си, а в предходния мандат не веднъж сме дискутирали и в по-предходни мандати темата за общинските гори. Един изключително важен въпрос и винаги сме коментирали, че трябва в крайна сметка да определим варианта за това коя е входната, най-удачна от чисто икономическа, ако щете, екологична и всякаква гледна точка за стопанисване на тази собственост от страна на Община Русе. Предоставянето за ползване е едно от възможните, само едно от възможните законови форми. Другите са създаване на общинско предприятие, друга форма възможна е създаването на търговско дружество. Зна, че господин Кмете, Вие поръчахте на един изключително подготвен експерт, какъвто е сегашния зам.-министър г-н Костов да подготви анализ за варианти, на база на конкретните планове за развитие на тези горски масиви в близък период с предложение до Община Русе коя форма да избере. Не чухме в дебатът по комисиите по този въпрос нищо. Надявам се промяната в решението от 5 години на една да е в тази посока, допълнително заедно да коментираме вариантите и да се спрем на оптималния. Моите скромни разчети, които съм правил през годините с помощта на експерти разбира се, показват, че Община Русе може да получава минимум двойно повече от това, което получава в момента от своите общински гори и като бонус да бъде много по-сигурна за начина, по който те се опазват. Това са две неща, които поне за мен правят наложително обсъждането, с конкретни разчети разбира се на темата и ориентирането ни към най-ефективния начин на стопанисване. Благодаря.

**Чл.-кор. проф. Хр. Белоев:** Благодаря. Господин кметът.

**Г-н Пл. Стоилов:** Абсолютно съм съгласен с бележките на г-н Неделчев. Точно за това е и корекцията за една година, а не за пет, тъй като възложения на настоящия зам.-министър по времето, когато беше независим експерт анализ сочи, че едно общинско предприятие би било доста по-печелившо, отколкото варианта в който ние отдаваме горите на държавни структури. Възложено е на директора на ОП „Комунални дейности“ да бъде изготвен финансово-икономически анализ, придружен с бюджет, структура на общинско предпритие. Да се направи разчет на приходите, разходите от подобна издръжка и предполагам, че на някоя от следващите сесии това ще бъде внесено за обсъждане от уважаемите общински съветници и ще се вземе решение за стопанисването на тези гори. Точно затова в договора ще има и опция за предварително прекратяване, ако сме готови по-рано. Лично аз не съм привърженик на търговско дружество, тъй като там собствеността ние на практика я губим, защото я апортираме като дял в това дружество и ако то се управлява лошо на практика ние си губим собствеността. Но предварителните разчети сочат, че наистина едно общинско предприятие би носило много, много по-високи приходи. На тоя етап просто не сме готови с точните цифри, за да излезем с конкретно предложение, но най-вероятно вървим в посоката, която и Александър Неделчев говори. Ще бъдат предложени двата варианта, общинския съвет като разпоредител на собствеността в крайна сметка ще вземе решение в каква посока да вървим.

**Чл.-кор. проф. Хр. Белоев:** Благодаря. Господин Неделчев, приемате? (коментар от зала не се чува) Благодаря. Пенчо Милков беше заявил ...

**Г-н П. Милков:** Колеги, до голяма степен колегата Неделчев каза това, което отначалото мислех да ви кажа като въведение. Както и ме удовлетворява отговора на кмета. Удовлетворяваме ме обстоятелството, че намаляваме срока, който първоначално беше предложен 5 години на една. И вземам думата като член от предния общински съвет на комисията, която възложи работата на проф. Костов, заседавахме няколко пъти и накрая приехме неговия доклад. В общо линии за съветниците искам да припомня, че начина, по който ще се стопанисват горите ни беше изключително спорен. Едно от първите решения през 2011 г. беше да ги отдадем под наем, в крайна сметка проф. Костов посочи, че общините с гори над 1500 хектара, а само две такива има, които ги дават под наем. Така, че удовлетворяваме това развитие в позицията на администрацията, подкрепям го и се надявам да постигнем наистина работеща структура, която да стопанисва ефективно горите и да ни носи повече приходи.

**Чл.-кор. проф. Хр. Белоев:** Да, благодаря. Други ... Не виждам. Ще гласуваме по точката решенията така, както е раздадено допълнението, там са отчетени тия срокове, че са нови. Вие ги имате, няма да ги чета. Който е съгласен с предложеното решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 28**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 90, ал. 1 от Наредба № 1 на Общински съвет – Русе, чл. 181, ал. 1, т. 2 и ал. 2 от Закона за горите, Решение № 760, прието с Протокол № 30/17.10.2013 г. и Решение № 1199, прието с Протокол № 43/13.11.2014 г. на Общински съвет – Русе реши:

1. Дава съгласие да бъдат удължени договорите зауправление, стопанисване, ползване, защита и опазване на поземлени имоти в горски територии и гори в земеделски земи, собственост на Община Русе, със СЦДП ДПТП ДГС „Сеслав“ – град Кубрат и СЦДП ДПТП ДЛС „Дунав“ – град Русе за срок до 31.12.2016 година.

2. Упълномощава Кмета на Община Русе да подпише анекси към договорите зауправление, стопанисване, ползване, защита и опазване на поземлени имоти в горски територии и гори в земеделски земи, собственост на Община Русе, със СЦДП ДПТП ДГС „Сеслав“ – град Кубрат и СЦДП ДПТП ДЛС „Дунав“ – град Русе.

**24 Точка**

**Определяне размера на индивидуалните основни месечни заплати на кмета на Община Русе, кметовете на кметства, считано от 09.11.2015 г.**

**Чл.-кор. проф. Хр. Белоев:** Госпожа Нунева, заповядайте.

**Г-жа М. Нунева:** Уважаеми г-н Председател, уважаеми дами и господа общински съветници, предложението е в изпълнение на ЗМСМА, съобразено е със сега действащото законодателство, с предходни решения на Общинския съвет. И искам само да ви кажа, че по време на обсъжданията в комисиите всички комисии, на всички комисии имаше дебати и различни предложения, но в крайна сметка всички комисии гласуваха промяна в заплатата на кмета. Това е само за ваша информация иначе общинска администрация си поддържа предложението.

**Чл.-кор. проф. Хр. Белоев:** Да, благодаря. Изказвания? Да Ивета ... (коментар от зала не се чува) Мариета Волф, извинявам се.

**Г-жа М. Волф:** Уважаеми г-н Председател, уважаеми дами и господа общински съветници, безспорно това е начина да бъде определена заплатата на кмета. Въпросът ми е, обаче дали точно това е момента това да бъде направено? Визирам следното, за да бъдат вдигнати заплатите в една икономическа единица, тази икономическа единица трябва да е показала определено подобрение на показателите. Не считам за нормално да се повишават заплатите в Община Русе, където населението е намаляващо и обедняващо. Тоест в нашата община липсва просперитета, за който ние от толкова време се борим и искаме да постигнем. Липсва прираст, като на хората, така и на възнагражденията. Затова не виждам основание да бъде повишена заплатата на господин кмета без да имам нищо лично спрямо него. В тази връзка искам да спомена още нещо, една програма спря да функционира, поради липса на финансови средства от община Русе и поради изтичане на програмния период. Това е звеното за услуги в дома, ползван от 56 души, които нямат финансиране на тези дейности. Това са тежко подвижни хора, самотни хора, които трябва да спрат да съществуват в месеците ноември-март, докато започне финансирането на новия програмен период. Във връзка с желанието да повишим заплатите аз пък бих казала следното нещо, нека всеки общински съветник доброволно да декларира отказа си от една своя заплата в полза на това звено за услуги в дома, за да можем да гарантираме финансирането на тази 3-месечна програма, докато влезе в сила новия програмен период, за който е кандидатствала Община Русе. Благодаря.

**Чл.-кор. проф. Хр. Белоев:** Конкретно предложение ...? (коментар от зала не се чува) Да, тая декларация ... Госпожа Волф, само по точката, както са направени предложенията имахте ли някакво предложение за промяна на решението? Засега докладната, която имаме е с предложението 1500 лв. и за всички на кметствата повишение на заплатите и беше съобщено от г-жа Нунева, че на всички комисии има направено предложение за повишаване на заплатата на кмета, което все още от микрофона не е направено, за да гласуваме. Но това, което е по предложението, Вие нещо конкретно за вдигане на заплатите на останалите имахте ли или ... (коментар от зала не се чува) Да, благодаря. Други ... Във всички комисии е гласувано предложение заплатата на кмета на Община Русе да бъде 2100 лв., което се формира като предложение от всички комисии и се предлага да бъде включено в решението, което ние днес да гласуваме. И предложенията за заплатите на населените места да бъдат така, както е по докладната, по тях нямаше в комисиите никакви предложения за промяна. И по това предложение, моля за отношение. Професор Пенчев.

**Засл. проф. В. Пенчев**: Уважаеми общински съветници, аз мисля, че това че комисиите са направили такива предложения не е достатъчно, за да можем ние да го включим автоматично след като засега предложението на общинска администрация е във вида, в който го имаме пред себе си. Ето защо аз правя конкретно предложение като потвърждавам това, което са направили като предложение самите комисии. Тоест предлагам заплатата на общинския кмет да бъде 2100 лв. като процедурно предложение, което да гласуваме отделно, след което да гласуваме материала като цяло. Що се отнася до предложението на г-жа Волф, аз мисля че Общинския съвет макар, че е в нов състав, но общините не съществуват от вчера, ние този въпрос сме го коментирали и имаме пълните основания, още повече, че в национален план има съответните граници, в които ние се вместваме и то с твърде голям запас. Така, че правя процедурно предложение за точка 1 в таблицата, последната графа, тоест най-дясната графа в точка 1 да стане 2100 вместо 1500.

**Чл.-кор. проф. Хр. Белоев:** Да, благодаря. Това, че по комисии уточних какво е предложението, ние имахме нужда от конкретно предложение на сесия. Други изказвания? Не виждам. Ще гласуваме първо предложението, което беше направено и след това решението като цяло. По предложението на засл. проф. Васил Пенчев заплатата на кмета на Община Русе да бъде коригирана в решението ни от 1500 на 2100 лева, който е съгласен, моля да гласува.

**КВОРУМ – 51. С 45 гласа „за”, 3 „против” и 3 „въздържали се” се прие предложението.**

**Чл.-кор. проф. Хр. Белоев:** И материалът като цяло с предложенията и за заплатите на кметовете на кметства, който е съгласен с предложения проект за решение, моля да гласува.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 29**

На основание чл. 21, ал. 2, във връзка с чл. 21, ал. 1, т. 5 от ЗМСМА, Общински съвет - Русе реши:

Определя размера на индивидуалните основни месечни заплати на кмета на Община Русе и кметовете на кметствата, считано от 09.11.2015 г., както следва:

|  |  |  |  |  |
| --- | --- | --- | --- | --- |
| № по ред | Кмет на ………………. | Брой жители по постоянен адрес към 15.09. 2015 г | Максимална основна месечна заплата съгласно ПМС№ 67 от 2010 г.  /лв./ | Индивидуална основна месечна заплата, считано  от 09.11.2015 г.  /лв./ |
| 1 | община Русе | 168363 | 2700 | 2100 |
| 2 | кметство гр.Мартен | 3723 | 1650 | 1150 |
| 3 | кметство с.Николово | 2758 | 1650 | 1130 |
| 4 | кметство с.Тетово | 2164 | 1400 | 1100 |
| 5 | кметство с.Червена вода | 1250 | 1400 | 1050 |
| 6 | кметство с.Семерджиево | 1315 | 1400 | 1050 |
| 7 | кметство с.Бъзън | 1310 | 1400 | 1050 |
| 8 | кметство с.Басарбово | 1213 | 1400 | 1050 |
| 9 | кметство с.Сандрово | 1222 | 1400 | 1050 |
| 10 | кметство с.Ново село | 1146 | 1400 | 1050 |
| 11 | кметство с.Хотанца | 837 | 1400 | 1000 |
| 12 | кметство с.Просена | 569 | 1400 | 970 |
| 13 | кметство с.Ястребово | 431 | 1300 | 900 |
| 14 | кметство с.Долно Абланово | 169 | 1300 | 800 |

**25 Точка**

**Изменения на Бюджета на Община Русе към 30.09.2015 година**

**Чл.-кор. проф. Хр. Белоев:** Госпожа Пенева? По точката кой ще докладва, г-жа Пенева тук ли е? (коментар от зала не се чува) Госпожа Пенева, заповядайте.

**Г-жа Ем. Пенева:** Уважаеми дами и господа общински съветници, настоящата информация за изменение на бюджета на Община Русе към 30 септември ви се предоставя съгласно Закона за публичните финанси, член 125, ал. 4. Същата ви е предоставена в 3 приложения, като първото приложение дава информация за всички документи, писма, които са допринесли за промяната на бюджета в първоначалния му вид от 97 356 613 до достигането му на 30 септември 107 978 354 лв. Второто приложение дава информация за уточнения бюджет, както по параграфи, така и по държавни дейности, общински дейности и дофинансиране. А третото приложение дава информация за измененията настъпили в индикативния разчет на средствата от Европейския съюз.

**Чл.-кор. проф. Хр. Белоев:** Благодаря. По точката няма решение. Изказвания или въпроси, ако имате. Няма.

**26 Точка**

**Корекция на Бюджета на Община Русе за 2015 година**

**Чл.-кор. проф. Хр. Белоев:** Госпожа Пенева.

**Г-жа Ем. Пенева:** Поддържаме корекцията на бюджета във вида, в който ви е предложена.

**Чл.-кор. проф. Хр. Белоев:** Изказвания, въпроси? Не виждам, с проекта за решение, който е съгласен, моля, да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 30**

На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет – Русе реши:

**І. ПРИХОДИ – държавни дейности**

**Приходи и доходи от собственост**

§2405 „Приходи от наеми на имущество“ +15 200лв.

Средношколско общежитие 8 000лв.

ОУ „Олимпи Панов“ 7 200лв.

§2408 „Приходи от лихви по текущи банкови сметки“ +11лв.

СОУПНЕ „Фридрих Шилер“ 11лв.

**Неданъчни приходи**

§3601 „Реализирани курсови разлики от валутни разлики“ -137лв.

СОУПНЕ „Фридрих Шилер“ -137лв.

§3612 „Получени други застрахователни обезщетения“ +3 383лв.

ОУ „Никола Обретенов“ 326лв.

СОУПНЕ „Фридрих Шилер“ 3 057лв.;

§3619 „Други неданъчни приходи” +1 938лв.

ОУ „Отец Паисий“ с. Тетово 1216лв.

ОУ „Ангел Кънчев“ 232лв.

ОУ „Отец Паисий“ гр. Русе 490лв.

**Всичко неданъчни приходи +4 694лв.**

**Всичко приходи държавни дейности +20 395лв.**

**ІІ. ПРИХОДИ – местни дейности**

**Неданъчни приходи**

§3612 „Получени други застрахователни обезщетения“ РГ „Л. Каравелов“ +1 041лв.

§3619 „Други неданъчни приходи” ХГ-Русе +4 000лв.

**Всичко неданъчни приходи +5 041лв.**

**Всичко приходи местни дейности +5 041лв.**

**Всичко приходи по бюджета +25 436лв.**

**ІІІ. РАЗХОДИ – държавни дейности**

ФУНКЦИЯ „Образование“

Дейност 322 „Общообразователни училища”

§1015 „Материали” +4 138лв.

ОУ „Ангел Кънчев“ 232лв.

ОУ „Никола Обретенов“ 326лв.

СОУПНЕ „Фридрих Шилер“ 1874лв.

ОУ „Отец Паисий“ с. Тетово 1216лв.

ОУ „Отец Паисий“ гр. Русе 490лв.

§1020 „Външни услуги“ +8 257лв.

ОУ „Олимпи Панов“ 7 200лв.

СОУПНЕ „Фридрих Шилер“ 1 057лв.

**Всичко за дейност +12 395лв.**

Дейност 332 „Общежитие“

§1016 „Вода, горива, енергия“ +6 000лв.

§1020 „Външни услуги“ +2 000лв.

**Всичко за дейност +8 000лв.**

**Всичко за функция +20 395лв.**

**Всичко разходи държавни дейности +20 395лв.**

**ІV. РАЗХОДИ – местни дейности**

ФУНКЦИЯ „Икономически дейности и услуги“

Дейност 836 „Дейности по въздушния транспорт“

§4309 „Други субсидии и плащания“ +14 500лв.

**Всичко за дейност +14 500лв.**

**Всичко за функция +14 500лв.**

ФУНКЦИЯ „Разходи некласифицирани в други функции“

Дейност 998 „Резерв“

§9700 „Резерв“ -14 500лв.

**Всичко за дейност -14 500лв.**

**Всичко за функция -14 500лв.**

**Всичко разходи местни дейности 0лв.**

**V. РАЗХОДИ – държавни дейности дофинансирани с общински приходи**

ФУНКЦИЯ „Почивно дело, култура, религиозни дейности“

Дейност 739 „Музеи и худ.галерии с регионален характер”

§1015 „Материали“ +2 700лв.

ХГ-Русе +500лв.

РИМ-Русе +2 200лв.

§1020 „Външни услуги“ ХГ-Русе +3 000лв.

§1098 „Други разходи, некласифицирани в др. параграфи“ ХГ-Русе +500лв.

§5203 „Придобиване на друго оборудване, машини и съоръжения“

Обект „Система за охлаждане на аквариуми“ -4 200лв.

Обект „Мултифункционално устройство“ 1бр. +2 000лв.

**Всичко за дейност +4 000лв.**

Дейност 751“ Библиотеки с регионален характер“

§0202 „Др. възнаграждения и плащания на персонала

по извънтрудови правоотношения“ +530лв.

§0551 „Осигурителни вноски от работодатели за ДОО“ +37лв.

§0560 „Здравноосигурителни вноски от работодатели“ +20лв.

§0580 „Вноски за ДЗО от работодатели“ +3лв.

§1015 „Материали“ +451лв.

**Всичко за дейност +1 041лв.**

**Всичко за функция +5 041лв.**

**Всичко разходи държавни дейности доф. с общински приходи +5 041лв.**

**Всичко разходи по бюджета +25 436лв.**

**27 Точка**

**Допълване на списъка на лицата и длъжностите, имащи право на транспортни разходи, съгласно чл. 40 ал.1 от ПМС №8/16.01.2015г. от Бюджет 2015 година, утвърден с Решение на Общински съвет №1285/12.02.2015г.- Приложение №17**

**Чл.-кор. проф. Хр. Белоев:** Госпожа Пенева.

**Г-жа Ем. Пенева:** Рутинно предложение ,поддържаме го във вида, в който ви е предложено.

**Чл.-кор. проф. Хр. Белоев:** Въпроси, изказвания? Не виждам. Който е съгласен с предложеното решение, моля да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 31**

На основание чл. 21, ал. 2 във връзка с чл. 21, ал. 1, т. 6 от ЗМСМА, чл.40 ал.1 от Постановление № 8 от 16 януари 2015 година за изпълнението на държавния бюджет на Република България за 2015г., Общинският съвет – Русе реши:

Утвърждава допълване на Приложение №17 Списък на лицата и длъжностите, имащи право на транспортни разходи утвърдено с Решение на Общински съвет №1285/12.02.2015г., както следва:

*По Приложение №17*

ФУНКЦИЯ „ОБРАЗОВАНИЕ“

Дейност „ ЦДГ и ОДЗ“

Добавя се:

1. Илка Маринова Петрова – домакин ЦДГ „Червената шапчица“-новоназначена – билети

Отпада:

1. Малина Димитрова Йорданова- домакин- поради освобождаване от длъжност

**28 Точка**

**Подготовка на проектно предложение по процедура BG05SFOP001-4.001 „Осигуряване функционирането на националната мрежа от 27 областни информационни центрове“ по приоритетна ос № 4 „Техническа помощ за управлението на ЕСИФ“, Оперативна програма „Добро управление“ 2014 – 2020 г.**

**Чл.-кор. проф. Хр. Белоев:** Господин Карапчански.

**Д-р Стр. Карапчански:** Уважаеми г-н Председател, уважаеми госпожи и господа общински съветници, аз се присъединявам към изказаните от моите колеги пожелания за един успешен мандат на целия общински съвет съвместно с администрацията. Представям на вашето внимание една докладна свързана с подготовка на проектни предложения по ОП Техническа помощ, добро управление. То е свързано всъщност с продължаване дейността на Областния информационен център за следващия програмен период. Както е видно от докладната финансирането по оперативната програма на тази дейност е 100% безвъзмездно. Подробно са описани дейностите, за които кандидатстваме, срока за депозиране на проектното предложение е до края на декември месец, така че разчитаме на вашата подкрепа. Текстът на проектното предложение е почти готов. Това, което е много важно да отбележа във връзка с дейността на Областния информационен център е факта, че тази структура подпомага, както общините, така и бизнеса, така и неправителствените организации, свързани с разпространение на информация, свързана с възможностите за финансиране по оперативните програми, конкретните политики на ЕС на територията на целия регион. Така, че считам, че продължаването на функционирането на Областния информационен център е от особено значение. Благодаря ви.

**Чл.-кор. проф. Хр. Белоев: Благодаря.** Изказвания и въпроси Не виждам. Който е съгласен с решенията по точката, моля да гласува.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 32**

На основание чл. 21, ал. 2 от ЗМСМА във връзка с чл. 21, ал. 1, т.8, т.10 и т. 23 от ЗМСМА, и във връзка с чл.8 (1) от ЗОС, Общински съвет - Русе реши:

1. Дава съгласие, Община Русе да кандидатства за отпускане на 100% безвъзмездна финансова помощ по процедура BG05SFOP001-4.001 „Осигуряване функционирането на националната мрежа от 27 областни информационни центрове“ по приоритетна ос № 4 „Техническа помощ за управлението на ЕСИФ“, Оперативна програма „Добро управление“ 2014 – 2020 г.;
2. Дава съгласие за нуждите на проекта да бъде използван следния недвижим имот, посочен в АОС № 6980 от 05.06.2013 г., представляващ самостоятелен обект в сграда с идентификатор 63427.2.5767.1.2 със застроена площ 132,25 кв.м. с предназначение за културна и обществена дейност, като декларира, че предназначението на този обект няма да бъде променяно до края на 2023 г.;
3. Дава съгласие, Община Русе да осигури финансов ресурс, под формата на заемообразни средства, необходим за изпълнение на планираните по проекта дейности и резултати.
4. Дава съгласие да се осигури непрекъсваемост в дейностите на Областен информационен център – Русе, независимо от промяната на финансиращата операция.

**29 Точка**

**Съгласие на Община Русе да издаде Запис на заповед, без протест и разноски в полза на Министерство на енергетиката, Програмен оператор по Програма BG04 „Енергийна ефективност и възобновяема енергия”, финансирана от финансовия механизъм на Европейското икономическо пространство 2009-2014**

**Чл.-кор. проф. Хр. Белоев:** Карапчански.

**Д-р Стр. Карапчански:** Благодаря ви. Както знаете Община Русе беше одобрена като един от бенефициентите по финансовия механизъм на Европейското икономическо пространство във връзка с изпълнение на мярка BG04 Енергийна ефективност, възобновяема енергия. Общо 4 сгради попадат в обхвата на този проект, това са: училища „Любен Каравелов“, „Никола Обретенов“ и средното общообразователно училище по европейски езици „Св. Константин-Кирил Философ“, както и ЦДГ „Незабравка 2“. Финансирането отново е 100% безвъзмездно, по нашите анализи общо над 2730 ученици и учители ще се възползват от подобрената среда в тези учебни заведения. Предвижда се подмяна на отоплителните инсталации във всички 4 учебни заведения, което ще доведе до намаляване разходите за отопление средно между 20-40%. Тъй като вече сме в напреднала фаза на реализация на проекта и сме депозирали искане за привеждане на 30%-ово авансово плащане това е рутинна процедура, издаване на запис на заповед. По останалите проекти също ще видите по-нататък тази процедура се повтаря, има специален образец, който следва да бъде изпълнен и разбира се към него е необходимо да се приложи решение на Общинския съвет. Така, че също разчитаме на вашата подкрепа.

**Чл.-кор. проф. Хр. Белоев:** Благодаря. Изказвания, въпроси? Не виждам. Който е съгласен с проекта на решение, моля да гласува.

**КВОРУМ – 48. С 47 гласа „за”, 1 „против” и 0 „въздържали се” се прие**

**РЕШЕНИЕ № 33**

На основани е чл.21, ал.2 във връзка с чл.21, ал.1,т.23 от ЗМСМА, Общински съвет – Русе реши:

1. Дава съгласие Община Русе да издаде Запис на заповед, неотменимо и безусловно, без протест и разноски, без никакви възражения и без такси и удръжки от какъвто и да било характер, платим на предявяване в полза на Министерство на енергетиката, Програмен оператор на Програма BG04 „Енергийна ефективност и възобновяема енергия”, в размер на 247 653,63 лв (двеста четиридесет и седем хиляди шестстотин петдесет и три лева и 63 стотинки), представляващи 30 % от стойността на проекта, във връзка с договор № BG04-02-03-044-010 „Мерки за повишаване на енергийната ефективност в четири сгради от образователната инфраструктура на гр. Русе“ по програма BG04 „Енергийна ефективност и възобновяема енергия“.

2. Упълномощава Кмета на Община Русе - Пламен Стоилов да подпише Записа на заповед и всички изискуеми документи по издаване на същия в изпълнение на решението на ОбС– Русе.

**30 Точка**

**Съгласие за удължаване на срока на Запис на заповед в изпълнение на Решение №1278, прието с Протокол №45 от 22.01.2015 г. на Общински съвет- Русе и издаването на негово място на нов Запис на заповед, неотменно и безусловно, без протест и разноски, платим на предявяване, със срок за предявяване на плащането – 03.03.2016 г., в размер на 524 986.00 лв. в полза на договарящия орган – МРРБ, Управляващ орган на Оперативна програма „Регионално развитие” - Главна дирекция „Програмиране на регионалното развитие” по проект „Техническа помощ в подкрепа на Община Русе за програмен период 2014-2020 г.”.**

**Чл.-кор. проф. Хр. Белоев:** Господин Карапчански.

**Д-р Стр. Карапчански:** Благодаря ви, г-н Председател. Тази точка е свързана с успешното финализиране на проект на Община Русе по ОП „Регионално развитие 2007-2013“, конкретно проекта се казва „Техническа помощ в подкрепа на Община Русе за следващия програмен период. Негова цел беше изработването на технически проекти във връзка с готовността ни да кандидатстваме в рамките на новата оперативна програма „Региони в растеж“. В края на миналата седмица имахме и заключителна пресконференция в рамките, на която отчетохме 100% изпълнение на дейностите. С оглед, обаче на успешното финализиране на дейностите и на отчитането на проекта е необходимо срока на вече издадения запис на заповед да се удължи от 24 на 27 месеца. Това удължаване на проекта се наложи с оглед на необходимостта на съгласуване на разработените проекти с компетентните институции и комунални дружества. Така, че също разчитаме на подкрепа. Благодаря ви.

**Чл.-кор. проф. Хр. Белоев:** Въпроси, изказвания? Не виждам. Който е съгласен с предложеното решение, моля да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 34**

На основание чл. 21, ал.2 във връзка с чл.21, ал.1,т.23 от ЗМСМА, Общинският съвет реши:

1. Дава съгласие Община Русе да издаде нов Запис на заповед, неотменимо и безусловно, без протест и разноски, платим на предявяване, със срок за предявяване на плащането – 03.03.2016 г. в полза на Министерството на регионалното развитие и благоустройството, Управляващ орган на ОПРР - Главна дирекция „Програмиране на регионалното развитие” в размер на 524 986.00 лв. (петстотин двадесет и четири хиляди деветстотин осемдесет и шест лева и нула стотинки ), представляващи 35 % от стойността на проект „Техническа помощ в подкрепа на Община Русе за програмен период 2014-2020 г.” по Оперативна програма „Регионално развитие”, в изпълнение на Договор за предоставяне на безвъзмездна финансова помощ №BG161PO001/5-02/2012/030, Схема за безвъзмездна финансова помощ BG161PO001/5-02/2012 „В подкрепа за следващия програмен период”.

2. Упълномощава Кмета на Община Русе - Пламен Стоилов да подпише Записа на заповед с всички изискуеми документи в изпълнение на Решението на Общински съвет – Русе и да получи оригинала на издадения по-рано запис на заповед в изпълнение на Решение №1278, прието с Протокол №45 от 22.01.2015 г. на Общински съвет – Русе.

**31 Точка**

**Одобряване на подробен устройствен план /ПУП/ - Парцеларен план за техническа инфраструктура – външна водопроводна връзка до имот с идентификатор 63427.183.22 в местност „Над линията“, землище на гр. Русе**

**Чл.-кор. проф. Хр. Белоев:** Господин Наков**.**

**Г-н Д. Наков:** Благодаря, г-н Председателю. Уважаеми общински съветници, на вашето внимание се предлага решение за одобряване на ПУП – парцеларен план за техническа инфраструктура за външна водопроводна връзка до имот в местността „Над линията“. Мога да кажа, че проекта за ПУП е минал всички съгласувателни процедури, гледан е на експертния съвет по устройство на територията, така че няма проблеми да бъде одобрен.

**Чл.-кор. проф. Хр. Белоев:** Благодаря ви. Изказвнаия, въпроси? Не виждам. Който е съгласен с предложения проект за решение, моля да гласува.

**КВОРУМ – 51. С 51 гласа „за”, 0 „против” и 0 „въздържали се” се прие**

**РЕШЕНИЕ № 35**

На основание чл.21, ал.2, чл.21, ал.1, т.11 от ЗМСМА, чл.129, ал.1, във връзка с чл.110, ал.1, т.5 от ЗУТ, Протокол №25/07.10.2015 г. на ОЕСУТ и искане №УТ-17-25/08.07.2015 г. от ЕТ „Атанасов – Атанас Атанасов“, Общински съвет - Русе реши:

1. Одобрява подробен устройствен план /ПУП/ – Парцеларен план за техническа инфраструктура – външна водопроводна връзка до имот с идентификатор 63427.183.22 в местност „Над линията“, землище на гр. Русе през поземлени имоти с идентификатори 63427.181.18 и 63427.181.19 - общинска публична собственост с начин на трайно ползване „Полски пътища“.

Решението може да се оспори в 30–дневен срок от обнародването му в Държавен вестник /ДВ/ чрез Общински съвет - Русе пред Административен съд - Русе.

**32 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – газопроводно отклонение от съществуващ кранов възел до ПИ 000181 в местност „Боклоджа“, землище на с. Червена вода**

**Чл.-кор. проф. Хр. Белоев:** Господин Наков**.**

**Г-н Д. Наков:** Благодаря ви, г-н Председателю. Уважаеми общински съветници, на вашето внимание се предлага проект за решение за одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – газопроводно отклонение до имот в местност „Боклоджа“, землище на с. Червена вода. Както и даване на предварително съгласие за утвърждаване на трасе за довеждаща инфраструктура в срок от 1 година. Благодаря ви.

**Чл.-кор. проф. Хр. Белоев:** Кметът на Червена вода Румен Русев не го виждам в залата. Становище има ли от него? (коментар от зала не се чува) Въпроси и изказвания имате думата. Който е съгласен с проекта на решение, моля да гласува.

**КВОРУМ – 51. С 51 гласа „за”, 0 „против” и 0 „въздържали се” се прие**

**РЕШЕНИЕ № 36**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 29, ал. 1 от ЗОЗЗ, чл. 30, ал. 3 от ППЗОЗЗ и искане вх. № УТ-16-56/14.09.2015 г. от Христо Людмилов Вълков, Общински съвет - Русе реши:

1. Одобрява задание и разрешава изработване на подробен устройствен план

/ПУП/ – Парцеларен план за техническа инфраструктура извън урбанизираната територия – газопроводно отклонение от съществуващ кранов възел, разположен в ПИ 236 до ПИ 000181 в местност „Боклоджа“, землище на с. Червена вода по първи вариант на трасето през следните поземлени имоти: 80460.0.236, 80460.0.773 и 80460.0.239 в м. „Гьола“; 80460.0.240, 80460.0.708, 80460.0.693, 80460.0.273, 80460.0.689, 80460.0.257 и 80460.0.690 в м.“Боклоджа“, землище на с. Червена вода.

2. Дава предварително съгласие за утвърждаване на трасе на довеждащата инфраструктура за срок от една година.

**33 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение за ПИ 000032 в местност „Среден път“, землище на с. Червена вода**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря, г-н Председателю. Вече чухте, уважаеми общински съветници, на вашето внимание се предлага проект за одобряване на задание, разрешаване изработването на подробен устройствен план - Парцеларен план за техническа инфраструктура извън урбанизираната територия – водопроводно отклонение до имот в местност „Среден път“, землище на с. Червена вода. Както и даване на предварително съгласие за утвърждаване на трасе за довеждащата инфраструктура за срок от 1 година. Благодаря ви.

**Чл.-кор. проф. Хр. Белоев:** Благодаря. Изказвания, въпроси? Не виждам. С проекта за решение, който е съгласен, моля да гласува.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 37**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 29, ал. 1 от ЗОЗЗ, чл. 30, ал. 3 от ППЗОЗЗ и искане вх. № УТ-16-59/01.10.2015 г. от Роман Илиев Рачев, Общински съвет - Русе реши:

1. Одобрява задание и разрешава изработване на подробен устройствен план

/ПУП/ – Парцеларен план за техническа инфраструктура извън урбанизираната територия – водопроводно отклонение за ПИ 000032 в местност „Среден път“, землище на с. Червена вода по втори вариант на трасето през поземлени имоти: №000075, №000076, №000355 и №000796 в м. „Среден път“, землище на с. Червена вода - общинска публична собственост

2. Дава предварително съгласие за утвърждаване на трасе на довеждащата инфраструктура за срок от една година.

**34 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – външно ел. захранване от ПИ 1314048 до стълб №144 на ВЕЛ 20 kV „Ново село“ в местност „Пранга“, землище на с. Ново село, Община Русе**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря, г-н Председателю. Уважаеми общински съветници, на вашето внимание се предлага проект на решение за одобряване задание, разрешаване изработването на подробен устройствен план - Парцеларен план за техническа инфраструктура извън урбанизираната територия – външно ел. захранване до поземлен имот в местност „Пранга“, землище на с. Ново село. Както и даване на предварително съгласие за утвърждаване на трасе за довеждащата инфраструктура за срок от 1 година. Благодаря ви.

**Чл.-кор. проф. Хр. Белоев:** Благодаря. Въпроси, изказвания? Не виждам. Който е съгласен с проекта на решение, моля да гласува.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 38**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 29, ал. 1 от ЗОЗЗ, чл. 30, ал. 3 от ППЗОЗЗ и искане вх. № УТ-16-60/05.10.2015 г. от СД „Бяла лястовица – Петков и сие“, Общински съвет - Русе реши:

1. Одобрява задание и разрешава изработване на подробен устройствен план

/ПУП/ – Парцеларен план за техническа инфраструктура извън урбанизираната територия – външно ел. захранване от ПИ 131048 до стълб №144 на ВЕЛ 20кV „Ново село“ в местност „Пранга“, землище на с. Ново село по първи вариант на трасето през поземлен имот №000262 с начин на трайно ползване „Полски път“ – общинска публична собственост.

2. Дава предварително съгласие за утвърждаване на трасе на довеждащата инфраструктура за срок от една година.

**35 Точка**

**Даване на Разрешение за изработване на проект за подробен устройствен план – план за застрояване на имот с номер 503.2429, находящ се в местността „Дрибак 4,5“ в землището на с.Николово, Община Русе**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря, г-н Председателю. Уважаеми общински съветници, на вашето внимание се предлага проект за решение за одобряване задание за проектиране на ПУП – план за застрояване за имот в местността „Дрибак 4,5“ в землището на с. Николово, като за имота се предвижда ниско жилищно застрояване, зона Ж-М, свободно разположено на минимум 3 метра от вътрешните и външни граници на имота. Както ида се разреши изработването на самия ПУП. Обръщам внимание, че на една от комисиите беше забелязана техническа грешка в самото задание, процента озеленяване по проект трябва да бъде 40%, а не 20. Благодаря.

**Чл.-кор. проф. Хр. Белоев:** Благодаря. Въпроси, ако имате? Изказвания. Който е съгласен с решенията по точката, моля да гласува.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 39**

На основание чл.21 ал.2 във връзка с чл.21,ал.1 т.11 от ЗМСМА, чл.124а, ал.1 и чл.124б, ал.1 във връзка с чл.110,ал.1,т.3 от ЗУТ и искане с вх.№УТ-27-62/16.10.15 от Светослав Стефанов Велев, Общински съвет – Русе реши:

1. Одобрява задание за проектиране на план за застрояване на имот с номер 503.2429, находящ се в местността „Дрибак 4,5“ в землището на с.Николово, Община Русе, за ниско жилищно застрояване /Жм/ свободно разположено на минимум 3 метра от вътрешните и външните граници на имота;
2. Разрешава изработване на план за застрояване на имот с номер 503.2429, находящ се в местността „Дрибак 4,5“ в землището на с.Николово, Община Русе.

**36 Точка**

**Даване на Разрешение за изработване на проект за подробен устройствен план – изменение на план за застрояване на поземлен имот с идентификатор 63427.169.693, находящ се в местността „Гълъбец“, гр. Русе**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря, г-н Председателю. Уважаеми общински съветници, на вашето внимание се предоставя проект за решение за одобряване на задание, разрешаване изработването на ПУП – план за застрояване на поземлен имот в местността „Гълъбец“, град Русе. Като за имотът се предвижда ниско жилищно, свободно застрояване, разположен на минимум 3 метра от вътрешните и външни граници на имота. Към документацията допълнение, към материалите към тая точка бяхме приложили и допълнение към самото искане, с което да отговаря на нормите на ЗУТ.

**Чл.-кор. проф. Хр. Белоев:** Благодаря. Изказвания, въпроси, ако има? Не виждам. Който е съгласен с проекта на решение, моля да гласува.

**КВОРУМ – 49. С 48 гласа „за”, 0 „против” и 1 „въздържали се” се прие**

**РЕШЕНИЕ № 40**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-61/13.10.15 от Петя Веселинова Иванова, Общински съвет – Русе реши:

1. Одобрява задание за проектиране на изменение на план за застрояване на поземлен имот с идентификатор 63427.169.693, находящ се в местността „Гълъбец“, гр. Русе, за ниско жилищно застрояване /Жм/ свободно разположено на минимум 3 метра от вътрешните и външните граници на имота;
2. Разрешава изработване на изменение на план за застрояване на поземлен имот с идентификатор 63427.169.693, находящ се в местността „Гълъбец“, гр. Русе, в съответствие с одобреното в т.1 задание.

**37 Точка**

**Даване на Разрешение за изработване на проект за подробен устройствен план – план за застрояване на имот с номер 702007, находящ се в местността „Барбара“ в землището на с.Тетово, Община Русе**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря, г-н Председателю. Уважаеми общински съветници, на вашето внимание се предлага проект за решение за одобряване на задание и разрешаване изработването на ПУП – план за застрояване на поземлен имот в местността „Барбара“ в землището на с. Тетово. За имота се предвижда ниско жилищно застрояване, зона Ж-М, свободно разположено на минимум 5 метра от вътрешната граница на имота. Благодаря.

**Чл.-кор. проф. Хр. Белоев:** Тук е кметът, г-жа Невяна Атанасова, да заповяда, ако желае да каже становището.

**Г-жа Н. Атанасова:** Уважаеми г-н Председател, г-н Кмет, уважаеми общински съветници, поддържам направеното предложение. Става въпрос за частен имот, в един квартал, където вече съществува жилищно строителство, но от години незнайно защо е извън регулация.

**Чл.-кор. проф. Хр. Белоев:** Благодаря. Изказвания, въпроси? Не виждам. Който е съгласен с проекта за решение, моля да гласува.

**КВОРУМ – 50. С 46 гласа „за”, 0 „против” и 4 „въздържали се” се прие**

**РЕШЕНИЕ № 41**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-53/02.09.15 от Севда Зафирова Михайлова и Станислава Исаева Михайлова, Общински съвет – Русе реши:

1. Одобрява задание за проектиране на план за застрояване на имот с номер 702007, находящ се в местността „Барбара“ в землището на с.Тетово, Община Русе, за ниско жилищно застрояване /Жм/ свободно разположено на минимум 5 метра от външната граница на имота;
2. Разрешава изработване на план за застрояване на имот с номер 702007, находящ се в местността „Барбара“ в землището на с.Тетово, Община Русе, в съответствие с одобреното в т.1 задание.

**38 Точка**

**Даване на разрешение за изработване на проект за подробен устройствен план – изменение на план за улична регулация на кръстовището между бул.“Христо Ботев“ и бул.“Васил Левски“, засягащо квартали 596, 604 и 855 по регулационния план на гр. Русе и план за регулация и застрояване на поземлен имот с идентификатор 63427.4.3018 по кадастралната карта и кадастралните регистри на гр. Русе**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря, г-н Председателю. Уважаеми общински съветници, на вашето внимание се предлага проект за решение за одобряване на задание за проектиране на ПУП, изменение плана за улична регулация на кръстовище между бул. „Христо Ботев“ и бул. „Васил Левски“. Същевременно засягащо 3 квартала по регулационния план на град Русе и план за регулация и застрояване на поземлен имот с идентификатор 63427.4.3018 по кадастралната карта и кадастралните регистри на гр. Русе. Както и съседния негов имот, граничещ с кръстовището на бул. „Христо Ботев“ и бул. „Васил Левски“.

**Чл.-кор. проф. Хр. Белоев:** Благодаря. Изказвания, въпроси, ако имате? Не виждам. Който е съгласен с проекта за решение, моля да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 42**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.124а, ал.5 и чл.110, ал.1, т.1 и т.2 от ЗУТ и искане с вх.№УТ-27-63/06.11.15 от „ЛИДЛ БЪЛГАРИЯ ЕООД ЕНД КО“ КД, Общински съвет – Русе реши:

1. Одобрява задание за проектиране на подробен устройствен план – изменение на план за улична регулация на кръстовището между бул.“Христо Ботев“ и бул.“Васил Левски“, засягащо квартали 596, 604 и 855 по регулационния план на гр. Русе и план за регулация и застрояване на поземлен имот с идентификатор 63427.4.3018 по кадастралната карта и кадастралните регистри на гр. Русе и съседния на него имот граничещ с бул.“Христо Ботев“ и бул.“Васил Левски“;
2. Разрешава изработване на подробен устройствен план в съответствие с одобреното в т. 1 задание.

**39 Точка**

**Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – водопроводно отклонение от съществуващ уличен водопровод Ф 60 до ПИ 20053 в местност „Корията“, землище на с. Сандрово**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря, г-н Председателю. Уважаеми общински съветници, на вашето внимание се предлага проект за решение за одобряване на задание и разрешаване изработването на ПУП – парцеларен план за техническа инфраструктура извън урбанизираната територия – водопроводно отклонение до съществуващ водопровод и поземлен имот в местността „Корията“ в землището на с. Сандрово. Предложени са варианти, в проекта за решение се предлага да бъде избран първи вариант на трасето, както ида се даде предварително съгласие за утвърждаване на трасе на довеждащата инфраструктура за срок от една година. Благодаря.

**Чл.-кор. проф. Хр. Белоев:** Благодаря. Въпроси, изказвания? Който е съгласен с предложените решения, моля да гласува.

**КВОРУМ – 51. С 51 гласа „за”, 0 „против” и 0 „въздържали се” се прие**

**РЕШЕНИЕ № 43**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 29, ал. 1 от ЗОЗЗ, чл. 30, ал. 3 от ППЗОЗЗ и искане вх. № УТ-16-63/15.10.2015 г. от Милен Симеонов Маринов, Общински съвет - Русе реши:

1. Одобрява задание и разрешава изработване на подробен устройствен план

/ПУП/ – Парцеларен план за техническа инфраструктура извън урбанизираната територия – водопроводно отклонение от съществуващ уличен водопровод Ф 60 при ОК 46 до ПИ 20053 в местност „Корията“, землище на с. Сандрово по първи вариант на трасето през ПИ 000117 с НТП „Пасище, мера“ и ПИ 000119 с НТП „Полски път“ и двата общинска публична собственост.

2. Дава предварително съгласие за утвърждаване на трасе на довеждащата инфраструктура за срок от една година.

**40 Точка**

**Промяна в състава и ръководството на постоянните комисии**

**Чл.-кор. проф. Хр. Белоев:** Бедрос Пехливанян. Моля, за тишина в залата.

**Г-н Б. Пехливанян:** Уважаеми г-н Председател, г-н Кмет, колеги. Госпожа Даневска е избрана за общински съветник и тъй като беше възпрепятствана да присъства на първата сесия и след полагане на клетвата и днес се налага промяна състава на постоянните комисии и ръководството им. Предложението е следното: **о**свобождава Илиян Илиев като член на Постоянната комисия по икономическа и инвестиционна политика и избира на негово място избира Йорданка Даневска; освобождава Тихомир Георгиев като член на Постоянната комисия по бюджет и финанси и предлага на негово място да бъде Йорданка Даневска и като 3 точка освобождава Събина Павлова като председател на Постоянната комисия по бюджет и финанси и избирането на Йорданка Даневска като председател.

**Чл.-кор. проф. Хр. Белоев:** По направеното предложение за промяна в състава на комисиите имате ли някакви предложения, въпроси? Който е съгласен с направеното предложение, моля да гласува.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 44**

На основание чл. 21, ал.1, т.1 и т. 23 от ЗМСМА и чл.39, ал.1 и ал.3 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общински съвет - Русе реши:

1. Освобождава Илиян Илиев като член на Постоянната комисия по икономическа и инвестиционна политика на негово място избира Йорданка Даневска.
2. Освобождава Тихомир Георгиев като член на Постоянната комисия по бюджет и финанси, като на негово място избира Йорданка Даневска.
3. Освобождава Събина Павлова като председател на Постоянната комисия по бюджет и финанси, като на нейно място избира Йорданка Даневска.

**Чл.-кор. проф. Хр. Белоев:** По следващите 3 точки докладвам аз, заместник-председателя, продължава.

**41 Точка**

**Избор на членове на комисии към Общински съвет – Русе, чието създаване е предвидено в закон или подзаконов нормативен акт**

**Г-н Дим. Кънчев:** Благодаря ви, проф. Белоев. Заповядайте, да докладвате по точката.

**Чл.-кор. проф. Хр. Белоев:** Към точката има няколко комисии, в случая 5, които са от общински съветници, заместник-кметове, представители на администрацията. Материалът ви е предварително раздаден, обсъден е на председателски съвет.

**Г-н Дим. Кънчев:** Имате думата, колеги. Няма желаещи да вземат отношение към материала, подлагам го на гласуване. Процедура на гласуване, ако обичате.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 45**

На основание чл. 21, ал. 1, т. 1 от ЗМСМА, чл. 27, ал. 2 от Наредба № 1 за общинската собственост, чл. 8, ал. 1 – 5 от Наредбата за устройство и работата на органите за приватизацията и следприватизационен контрол, чл. 16, ал. 3 от ППЗУПГМЖСВ и чл. 6, ал. 3 от Наредба № 6 за условията и реда за установяване на жилищни нужди, настаняване под наем и продажба на жилища – общинска собственост, чл. 170, ал. 2 от ЗИНЗС, Общински съвет – Русе реши:

1. **Избира за членове на Комисията по общинска собственост:**
   1. Емил Милушев – председател
   2. Васил Пенчев
   3. Пенчо Милков
   4. Велизар Павлов
   5. Иво Пазарджиев
   6. Милко Борисов
   7. Даниела Шилкова – зам.- кмет ИИС
   8. инж. Димитър Наков – зам.- кмет УТ
   9. арх. Живка Бучуковска – главен архитект
   10. Анелия Георгиева – началник отдел ОбС
   11. Асен Станчев – главен юрисконсулт в отдел ПНО
2. **Избира следния състав на Комисията по приватизация и следприватизационен контрол:**
   1. Емил Милушев - председател
   2. Тихомир Георгиев
   3. Александър Неделчев
   4. Галин Григоров
   5. Галин Ганчев
   6. Мирослав Славчев
   7. Даниела Шилкова – зам.-кмет ИИС-ст;
   8. Нели Миткова – директор дирекция ИУС
   9. Гинка Билчева – нач.-отдел СДЗП
   10. Анелия Георгиева – нач.-отдел ОС
   11. Антоанета Банчева – старши експерт СДЗП

**3. Определя следния състав на Местната комисия по Закона за уреждане правата на граждани с многогодишни жилищно-спестовни влогове:**

* 1. Председател: Даниела Антонова Шилкова – зам.- кмет на Община Русе
  2. Димитър Кънчев
  3. Кристиян Галев
  4. Владо Владов
  5. Росица Герогиева
  6. Веселин Велчев
  7. Емилия Стоянова Пенева – директор дирекция ФСД
  8. Анелия Ангелова Георгиева – началник отдел ОбС
  9. Асен Василев Станчев – главен юрисконсулт в отдел ПНО

**4. Определя следните общински съветници за членове на Комисията на нуждаещи се граждани в общински жилища по чл. 6 от Наредба № 6 на Общински съвет – Русе:**

4.1. Кирил Панайотов

4.2. Светлозар Симеонов

4.3. Ивета Георгиева

4.4. Божидар Йотов

4.5. Теодора Константинова

4.6 Айдоан Джелил

**5. Създава Наблюдателна комисия по чл. 170, ал. 2 от ЗИНЗС в състав:**

* 1. Председател: Събина Павлова
  2. Симона Евлогиева Балканска – секретар на МКБППМН;
  3. Магдалена Руменова Иванова – юрисконсулт ОС „ИН”;
  4. Захари Цветелинов Симеонов – младши експерт в отдел „Социални дейности“ в Община Русе;
  5. Никола Михайлов
  6. Мариета Волф
  7. Борислав Рачев.

**42 Точка**

**Определяне на представител на общината в сдружения на местни власти, в които общината е член**

**Г-н Дим. Кънчев:** Заповядайте.

**Чл.-кор. проф. Хр. Белоев:** Точката също е обсъдена на председателски съвет като касае участието в НСОРБ, Асоциацията на дунавските общини „Дунав“, Асоциация общински гори и Областен съвет за развитие. Подкрепям предложението.

**Г-н Дим. Кънчев:** Някой иска ли да вземе отношение към материала? Няма, процедура на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 46**

На основание чл.21, ал.1, т.15 от ЗМСМА във връзка с чл. 12, ал. 2 от Устава на НСОРБ, чл. 18 от Устава на АДО „Дунав“, чл. 18 от Устава на Асоциация Общински гори, чл.22, ал.2 от Закона за регионалното развитие, Общински съвет – Русе реши:

1. Определя чл.-кор. проф. дтн Христо Белоев за представител на Общински съвет - Русе в Общото събрание на НСОРБ.
2. Определя Пламен Стоилов за делегат и чл.-кор. проф. дтн Христо Белоев за зам.-делегат в Общото събрание на АДО „Дунав”.
3. Определя Айдоан Джелил за представител на Общински съвет – Русе в Асоциация Общински гори.
4. Определя чл.-кор. проф. дтн Христо Белоев за представител на Общински съвет - Русе в Областен съвет за развитие.

**43 Точка**

**Избор на представители на Община Русе в общи събрания в търговските дружества, в които Община Русе има участие**

**Г-н Дим. Кънчев:** Заповядайте, проф. Белоев.

**Чл.-кор. проф. Хр. Белоев:** Точката е обсъдена на председателски съвет и е наше общо предложение за представители в тези търговски дружества.

**Г-н Дим. Кънчев:** Желаещи да вземат отношение? Господин Йотов, заповядайте.

**Г-н Б. Йотов:** Благодаря ви. Уважаеми г-н Председател, уважаеми г-н Кмет, колеги, беше направено от наша страна за участие в Българска стокова борса виждам, че е пропуснат предлагам да се добави. Благодаря.

**Г-н Дим. Кънчев:** Значи има допълнение.

**Чл.-кор. проф. Хр. Белоев:** Няма ограничение в броя на общинските съветници, които могат да бъдат в тия дружества, явно това е технически пропуск.

**Г-н Дим. Кънчев:** Значи ще се допълни Пенчо Милков. Други предложения? Няма, процедура на гласуване, ако обичате.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 47**

На основание чл.21, ал.1, т. 9 от ЗМСМА, във връзка с чл. 137, ал. 4 и чл. 226 от ТЗ, общинският съвет реши:

1. Прекратява дадените пълномощия на досегашните представители на Община Русе в общите събрания на търговските дружества по т.2 от настоящото решение.
2. Избира представители на Община Русе в Общи събрания на търговските дружества, както следва:
   1. „Многопрофилна болница за активно лечение - Русе”АД – д-р Севдалин Ангелов, д-р Ервин Чакърян и д-р Милко Борисов.
   2. „Сплендид” АД – Емил Милушев, Божидар Йотов, Веселко Цветков
   3. „Агропродукт” АД – Събина Павлова и Стоян Янев.
   4. „ВиК” ООД – Тихомир Георгиев, Галин Григоров, Божидар Йотов и Валери Иванов.
   5. „Българска стокова борса” АД – Васил Пенчев и Пенчо Милков.
   6. „Проект Русе” АД – Бедрос Пехливанян, Иво Пазарджиев, Велизар Павлов, Роберт Калустян, Веселин Велчев, Никола Михайлов, Айдоан Джелил, Венцислав Великов, Борислав Рачев.
   7. „ЕГГЕД – Русе” АД – Светлозар Симеонов, Кристиян Галев и Георги Георгиев.
   8. „Нова Деница” АД – Събина Павлова
   9. „ОББ” АД – Александър Неделчев.

**Г-н Дим. Кънчев:** Давам думата на проф. Белоев.

**44 Точка**

**Предложение на лица, които да бъдат определени за съдебни заседатели в Районен съд-Русе**

**Чл.-кор. проф. Хр. Белоев:** Давам думата на председателят на временната комисия Венцислав Великов.

**Г-н Венц. Великов:** Уважаеми г-н Председател, уважаеми г-н Кмете, уважаеми ...

**Чл.-кор. проф. Хр. Белоев:** Моля, за тишина в залата.

**Г-н Венц. Великов:** ... Общинския съвет беше сезиран от Окръжен съд в Русе, с което се уведомява, че Общинския съвет следва да предложи на Окръжен съд-Русе кандидати за съдебни заседатели за Районен съд-Русе. Във връзка с това сформираната временна комисия изпълни задачите макар и не в пълнота, тъй като времето, което беше необходимо за набиране и подаване на документи от евентуално желаещи беше изключително малко. Гледахме да се съобразим да внесем подадените документи на тази сесия, за да не затрудняваме работата на съда. Така или иначе, обаче временната комисия успя да прегледа 82 заявления с необходимите документи към тях. Толкова бяха подадени към 27 ноември. От тези 82 лица, 6 от тях не отговарят на условията по чл. 67 от Закона за съдебната власт, ние сме ги посочили в предложението кои не отговарят и на какво основание. Пред вас са подадени 74 лица като държа да уточня, че само 17 от тях са с педагогическа квалификация. Съдът има изискване да уточним профила, особено на педагозите, които участват по дела срещу непълнолетни. В крайна сметка комисията взе решение да удължим срока, включително и до днес до края на заседанието, на сесията. От тези 6 човека, които не отговарят, свдетелствата им за съдимост всъщност не отговаряха на изискванията на закона, да си извадтя нови свидетелства за съдимост. Като към този момент успяха да се включат още 2 лица и ще виу помоля да ги впишете в списъка и тях: Ирина Димитрова Ковачева и Елеонора Георгиева Петрова. Те подадоха редовни свидетелства за съдимост.

**Чл.-кор. проф. Хр. Белоев:** Стават 76.

**Г-н Венц. Великов:** И стават 76 общо. С оглед на това, което комисията е свършила ние ви предлагаме тези лица да бъдат одобрени и представени на окръжния съд.

**Чл.-кор. проф. Хр. Белоев:** Само да помоля имената новите, които бяха да ми ги дадете. Благодаря. Изказвания? Въпроси? Както и председателят на временната комисия спомена, това са подадените предложения, тези, които не отговаряха са махнати и трябва да бъдат доста повече 120. Но тези са подадени, ако имаме от съда допълнително искане може би ще направим отново попълване, ако има искане разбира се. Предложения някакви нови, изказвания не виждам. Към така предложения списък от 74 лица бяха добавени Ирина Ковачева и Елеонора Петрова, общо 76. С направените допълнителни две предложения към решението, който е съгласен, моля да гласува.

**КВОРУМ – 51. С 51 гласа „за”, 0 „против” и 0 „въздържали се” се прие**

**РЕШЕНИЕ № 48**

На основание чл.21, ал.1, т.23 от ЗМСМА и чл. 68, ал. 1 от ЗСВ във връзка с чл. 68, ал. 3, т. 1 от ЗСВ, Общински съвет - Русе реши:

1. Предлага на Общото събрание на съдиите от Окръжен съд – Русе да определи за съдебни заседатели в Районен съд – Русе от района на Общински съвет – Русе:
2. Веселин Емилов Стоянов
3. Илиян Атанасов Атанасов
4. Иван Емилов Тодоров
5. Митко Станев Станев
6. Айгюл Ибрям Гаваз
7. Люба Николова Модева
8. Иван Георгиев Атанасов
9. Мариана Йорданова Петрова
10. Жулиета Йорданова Тодорова
11. Магдалена Йорданова Георгиева
12. Нели Ненова Хвърчилкова
13. Камен Петров Милков
14. Христина Петрова Петрова
15. Валентин Стоилов Топалов
16. Елена Динкова Недялкова
17. Елена Колева Райкова
18. Иван Гецов Георгиев
19. Мариана Николова Пенчева
20. Даниела Иванова Кирилова
21. Димо Петров Марков
22. Камен Огнянов Якимов
23. Теодора Атанасова Илиева
24. Мирослава Среброва Среброва
25. Милена Тиханова Цонева
26. Цветана Илиева Савова
27. Добринка Мавродинова Костова
28. Иван Маринов Иванов
29. Светлана Кънчева Бонева
30. Стефка Александрова Русинова
31. Деница Иванова Стефанова
32. Силвия Димитрова Даскалова
33. Елица Красимирова Колева
34. Димитринка Стоянова Маринова
35. Даниела Димитрова Петрова
36. Анита Иванова Александрова
37. Детелина Надкова Ковачева
38. Таня Йорданова Маринова
39. Светлана Василева Стефанова
40. Елка Лалева Христова
41. Румен Владимиров Атанасов
42. Елиян Милчев Блажев
43. Ирина Станиславова Стоянова
44. Десислава Христова Коева
45. Стилияна Златева Бахнева
46. Ива Костадинова Аврамова
47. Анна-Мария Руменова Йовчева
48. Ани Георгиева Венкова
49. Таня Иванова Станчева
50. Снежанка Маринова Бурмова
51. Радослав Станимиров Радоев
52. Ваня Стефанова Илиева
53. Веселина Николаева Василева
54. Весела Стефанова Иванова
55. Миглена Маринова Ангелова
56. Светлана Георгиева Сярова-Фучеджиева
57. Ирина Янкова Радославова
58. Алина Стоянова Градева-Коева
59. Деян Ангелов Стайков
60. Илия Великов Иванов
61. Виргиния Велкова Шишкова
62. Красимир Петров Манев
63. Катя Петева Петрова
64. Антония Наскова Киркова
65. Мария Георгиева Атанасова
66. Румен Тодоров Маринов
67. Андрей Стефанов Стефанов
68. Стоян Александров Суванджиев
69. Дочка Йорданова Дубровская
70. Елица Георгиева Вълчева-Куманова
71. Светла Николаева Ботева
72. Мария Иванова Торбанова
73. Веселин Гецов Гръцманов
74. Вася Станчева Шаповалова
75. Галя Иванова Даскалова
76. Ирина Димитрова Ковачева
77. Елеонора Георгиева Петрова.

**45 Точка**

**Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по ВиК-Русе, насрочено за 17.12.2015 г.**

**Чл.-кор. проф. Хр. Белоев:** Да, заповядайте. Тук само трябва да уточним, че още през октомври трябваше да имаме решение по този въпрос, доста се забавихме. Имате думата.

**Г-жа Н. Миткова:** Уважаеми г-н Председател, уважаеми госпожи и господа общински съветници, на 17 декември от 11:30 часа ще се проведе извънредната сесия на общото събрание на ВиК Асоциацията. Предложението ни е да бъде даден мандат на представителя на Община Русе да подкрепи и да гласува положително по точките от дневния ред. Подкрепяме предложението във вида, в който сме го внесли в Общинския съвет.

**Чл.-кор. проф. Хр. Белоев:** Благодаря. По точката изказвания и въпроси, ако имате. Не виждам. С предложението за решение, който е съгласен моля да гласува.

**КВОРУМ – 51. С 50 гласа „за”, 0 „против” и 1 „въздържали се” се прие**

**РЕШЕНИЕ № 49**

На основание чл. 21, ал. 2, във връзка с чл. 21, ал. 1, т. 8 и т. 23 от Закона за местното самоуправление и местната администрация, във връзка с чл. 8, ал. 1 и чл. 34, ал. 1 от Закона за общинската собственост, във връзка с чл. 198ж, 198б, т. 2 и чл. 198е, ал. 3 и 5 от Закона за водите, във връзка с чл. 5, ал. 5 и 6 от Правилника за организацията и дейността на асоциациите по водоснабдяване и канализация, Общински съвет – Русе реши:

I.Одобрява окончателните списъци на водоснабдителните и канализационните системи и съоръжения, публична общинска собственост на територията на Община Русе и упълномощава Кмета да подпише окончателния протокол за разпределение на собствеността на активите – ВиК системи и съоръжения между държавата и община Русе, съгласно чл.13, чл. 15 и чл. 19 от Закона за водите.

II.Съгласува допълнителният бизнес план за развитие на дейността на „Водоснабдяване и канализация“ ООД – Русе, в съответствие с удължения срок на настоящия регулаторен период до 31.12.2016 година.

III.Одобрява Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги, между Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, ведно с приложенията към него.

IV.При невъзможност за лично участие на Кмета на Община Русе в извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 17.12.2015 г. от 11,30 часа в Зала №1 на Областна администрация – Русе, оправомощава г-н Димитър Наков – Заместник-Кмет на Община Русе с ресор „Устройство на територията” да представлява Община Русе на заседанието на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено в горепосочените време и място.

V.Оправомощава представителя на Община Русе да подкрепи и да гласува положително по точките от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 17.12.2015 г. от 11,30 часа в Зала №1 на Областна администрация - Русе, както следва:

1.Обсъждане и приемане на решение за съгласуване на допълнителния Бизнес план за развитие на дейността на „Водоснабдяване и канализация“ ООД – Русе в съответствие с удължения срок на настоящия регулаторен период до 31.12.2016 г.

2.Гласуване на решение Асоциацията по ВиК на обособената територия, обслужвана от „Водоснабдяване и канализация“ ООД – Русе, да приеме и включи към активите в Приложение 1 списъците с активи на ВиК системите и съоръжения, намиращи се на територията на с. Черешево, община Сливо поле, област Русе и принципно съгласие, намиращите се на територията на с. Сваленик и с. Церовец, община Иваново, област Русе.

3.Гласуване на решение за сключване на договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги, между Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе и определения с решение на Общото събрание от 11.03.2015 г. оператор – „Водоснабдяване и канализация“ ООД – Русе, в съответствия с чл.198в, ал. 4, т. 2 от ЗВ.

4.Други.

VI.При настъпване на промени в процеса на обсъжданията на въпросите от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 17.12.2015 г. от 11,30 часа в Зала №1 на Областна администрация - Русе, оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.

**Чл.-кор. проф. Хр. Белоев:** Питания от общински съветници не са постъпили ме уведомиха от администрацията. Остават изказвания на Мариян Димитров и на Галина Атанасова. Съвсем близко сме и до почивката, до 11:15 обявявам почивка, след което с тези 4 точки ще продължим.

***Почивка 15 мин.***

**Чл.-кор. проф. Хр. Белоев:** Проверка на кворума, устройствата си ги върнаха колегите тъй като няма да има гласуване, но виждам, че в залата има достатъчен брой общински съветници. Само ще проверим, моля ... (коментар от зала не се чува) Тридесет и девет.

**46 Точка**

**Изказване на Мариян Димитров – вх.№ 690/11.09.2015 г.**

**Чл.-кор. проф. Хр. Белоев:** С първото започваме питане към кмета на Община Русе, относно собствеността и управлението на спортна зала „Булстрад Арена“. Заповядайте.

**Г-н М. Димитров:** Уважаеми общински съветници, уважаеми г-н Председател. За пореден 15 път кмета Пламен Стоилов бяга от въпросите на гражданите, но аз мисля, че днеска в негово лице намерих голяма подкрепа за това питане, тъй като той днес заяви, че търговските дружества с апортни вноски са рискови за Община Русе, по повод на обсъждането за горите. Тука мисля, че нашите мнения си съвпадат. Правя изказване относно собствеността и управлението на спортна зала „Булстрад Арена“ 49% общинско участие. На 23 юли 2015 г. беше тържествено открита спортна зала „Булстрад Арена“. Името на залата беше съобщено на русенци на съвместна пресконференция на 16 юли 2015 г. от мениджърския и екип, представителят на инвеститорите Бобоков и кметът Пламен Стоилов. Ситуацията относно собствеността и управлението на спортната зала „Булстрад Арена“ изглежда така - съгласно сключения договор залата трябваше да бъде готова през 2009 г. или в противен случай Община Русе да си върне апортната вноска и да получи обезщетение от 20 млн. евро. Днес Община Русе трябва да има участие с 49% в новото дружество, което да управлява залата и евентуално да печели. За всичко това общината според договора не трябваше да плати нищо. Вместо това Община Русе купи за 9 млн. лв. недостроени и ненужни и гаражи, представляващи една бетонова дупка, за довършването, на които тя трябва да инвестира още 8,5 млн. лв. Спортна зала „Булстрад Арена“ е ипотекирана (заложена) за 16,5 млн. и в действителност личното участие за частния инвеститор е само 10 млн. лв. срещу 51% от собствеността на залата. Кредитът ще се изплаща от приходите на залата от дейността и в следващите 5 години. Зала „Булстрад Арена“ се управлява чрез дружеството „Арена Русе мениджмънт“, в което участва друга свързана с Пламен Бобоков фирма – Международна компания на за инвестиции и развитие“ с 80% и фирмата на мениджърите „360 Солюшънс“ с 20% и няма участие в нея на Община Русе.

По този повод искам да задам следните въпроси: кога собствеността в дружеството „Проект Русе“ ще се преразпредели от сегашното съотношение 62% за частния инвеститор и 38% за Община Русе в договореното съотношение 51% за частния инвеститор и 49% за общината? Второ, как Община Русе ще получи 49% от собствеността на залата при положение, че тя цялата е ипотекирана? Трето, защо кредитът ще се изплаща от приходите на залата, без това да е задължение на Община Русе по договора? Четвърто, каква е гаранцията, че дружеството за управление на залата – „Арена Русе мениджмънт“, в което Община Русе няма участие, няма да присвоява печалбата от залата чрез нереални разходи за управление? Пето, защо името на залата „Булстрад Арена“ не е обсъдено и гласувано от Общински съвет-Русе? Какви са финансовите ангажименти към залата на застрахователна компания „Булстрад“ и защо те не са одобрени от ОбС-Русе? И шесто, качествено ли е строителството на залата щом още при първия дъжд на 1 август 2015 г. тя се наводни и съоръженията в нея имаха нужда от ремонт? Какви мерки взехте това да не се повтори? Благодаря.

**Чл.-кор. проф. Хр. Белоев:** Точно на времето 3 минути. Господин Наков.

**Г-н Д. Наков:** Благодаря, г-н Председателю. Искам да вмъкна една яснота, днес и утре със заповед на кмета на Община Русе вече аз съм за кмет на Община Русе, така че, г-н Димитров кмета ви отговаря все едно. (коментар от зала не се чува) Моля. Уважаеми г-н Димитров, във връзка с Ваше питане Ви обръщам внимание, че отношенията във връзка със създаване, собственост, капитал, преобразуване и прекратяване на търговски дружества се уреждат в Търговския закон. Вероятно поради непознаване на същия, зададените от Вас въпроси са с некоректна формулировка. По така поставените въпроси Ви отговарям както следва: Въпрос № 1 **-**  „Кога собствеността в дружеството „Проект Русе“ ще се преразпредели от сегашното съотношение 62% за частния инвеститор и 38% за Община Русе в договорното съотношение 51 % към 49% за Общината?“ Отговор - Собствеността в дружеството „Проект Русе“ АД няма да се преразпределя така като сте посочили във Вашия въпрос. „Преразпределение“ (в кавички) на собствеността ще се извърши чрез създаване на ново дружество при условията на сключения между Община Русе и „МОЛ Русе Инвест“ ООД договор. Предприети са необходимите действия от страна на Община Русе за реализиране на това договорно задължение. Процедурата за извършване на отделянето, в това число и сроковете по нейното реализиране, е подробно описана в Търговския закон. По втори въпрос - „Как Община Русе ще получи 49 % от собствеността на залата при положение, че тя цялата е ипотекирана? “ И съответния отговор - Община Русе няма да получи 49 % от собствеността на залата а 49 % от капитала на дружеството, което предстои да бъде създадено и което ще е собственик на залата. Наличието на ипотека не влияе върху възможността за извършване на правните действия, предвидени в договора. Въпрос 3 **– „**Защо кредитът ще се изплаща от приходите на залата, без това да е задължение на Община Русе по договора ?“ И съответния отговор - Община Русе не е страна по договори за осигуряване на финансиране от кредитни институции за завършване на строителството, монтажа и оборудването на Спортната зала и за това няма задължения по такива договори. Четвърти въпрос - „Каква е гаранцията, че дружеството за управление на залата – „Арена Русе мениджмънт“, в което Община Русе няма участие, няма да присвоява печалбата от залата чрез нереални разходи за управление?“ И отговора в този въпрос следва да отправите към представителя на „Проект Русе“ АД. Пети въпрос - „Защо името на залата „Булстрад Арена“ не е обсъдено и гласувано от Общински съвет Русе? Какви са финансовите ангажименти към залата на застрахователна компания „Булстрад“ и защо те не са одобрени от Общински съвет-Русе?“ Отговаряме, Общински съвет – Русе не е компетентен да взема решения като за именуване на сгради частна собственост, така и за одобряване на договори между частни лица. И последният Ви шести въпрос - „Качествено ли е строителството на залата щом още при първия дъжд на 1 август 2015 г. тя се наводни и съоръженията в нея имаха нужда от ремонт? Какви мерки взехте това да не се повтори?“ Отговор на въпроса - При изпълнението на СМР на обект: „Многофункционален комплекс - Универсална спортно - зрелищна зала и шоуруми, Търговско-развлекателен център и подземни гаражи, Бизнес център, Хотелски комплекс и Трафопостове” е осъществяван строителен надзор от лицензирана консултантска фирма, съгласно чл.166, ал.1, т.1 от ЗУТ и авторски надзор от проектантите на основание чл.162, ал.2 от ЗУТ. Обектът е приет с Държавна приемателна комисия назначена от началника на ДНСК гр. София и за същия е издадено Разрешение за ползване, което е индикация, че строително-монтажните работи са изпълнени съобразно одобрената проектна документация и законовите изисквания. С уважение Пламен Стоилов, кмет на Община Русе.

**Чл.-кор. проф. Хр. Белоев:** Благодаря. Мариян Димитров, някакви доуточняващи или приемаме? (коментар от зала не се чува) Благодаря.

**47 Точка**

**Изказване на Мариян Димитров – вх.№ 691/11.09.2015 г.**

**Чл.-кор. проф. Хр. Белоев:** Питане от Мариян Димитров относно лошото състояние на градския тролейбусен транспорт и финансовото състояние на тролейбусно дружество ЕГГЕД-Русе, заповядайте.

**Г-н М. Димитров:** Господин Председател, имам доуточняващи въпроси, но нямам право по процедурата, тъй че ще ги направя по друг начин. Уважаеми общински съветници, уважаеми г-н Председател, уважаеми г-н временно изпълняващ длъжността кмет. Правя изказване относнолошото състояние на градския тролейбусен транспорт и финансовото състояние на тролейбусно дружество ЕГГЕД-Русе, което има 3 милиона лева непокрити загуби и 5 милиона задължения, а активи само около 2,5 милиона. На 1 септември 2015 г. в Община Русе се проведе среща със синдикалния актив на КНСБ и президента на профсъюза Пламен Димитров. На тази среща синдикалисти от дружество „ЕГГЕД-Русе“, което осъществява тролейбусния транспорт в град Русе обявиха, че са в стачна готовност тъй като ватманите работят по 12 часа, съвместявайки управлението на тролеите с тяхното почистване, поддържане и продажба на билети – всичко това за минимална заплата от 380 лв. Община Русе е съсобственик с 35% дял от капитала на дружество ЕГГЕД и по проекта за интегриран градски транспорт участва със собствени средства над 3 млн. лв. В същото време дружеството извършва своята дейност с 51 тролея на средна възраст 25 години. Допълването на тролейбусния парк става чрез купуването на тролеи втора ръка, отпаднали от транспортната мрежа на други европейски страни, също на по 25 години. Тролеите са стари, амортизирани и в лошо вътрешно и външно състояние. Зимно време пътниците умират от студ, а лятно време от топлина, поради липсата на работещи климатици. Възрастта и видът на тролейбусния транспорт, както и качеството на транспортната услуга не съответстват на изискванията на един град като Русе, който има претенции да е „добро място за живеене“ и се е нарекъл „град на свободния дух“. Многократни са опитите на управителя на „ЕГГЕД Русе“ да потърси финансова компенсация от Община Русе за причинените загуби вследствие на нарушената им дейност на превозвач при ремонта на тролейбусната мрежа, които кмета Пламен Стоилов упорито отклонява. Община Русе подписа ново споразумение с израелския инвеститор, че дружество ЕГГЕД Русе може да бъде прекратено с двумесечно предизвестие от всяка от страните и без финансови ангажименти. Депото на тролеите се продава от НАП за неплатени задължения от Община Русе чрез процедура по договаряне с потенциален купувач. По този повод искам да ви задам следните въпроси: първо, ще фалира ли дружеството с общински участие „ЕГГЕД-Русе“ и ще остане ли Община Русе без тролейбусен транспорт? Второ, какъв е смисъла тогава на общинската инвестиция от над 3 млн. лв. по проекта за интегриран градски транспорт? Трето, кое наложи подписването на новото споразумение, анекс между Община Русе и израелския инвеститор за облекчено и бързо прекратяване на съвместното дружество? Четвърто, ще се подобри ли финансовото състояние на дружеството, условията на труд и заплащането на работещите в него или е необходимо да бъде указан натиск чрез стачни действия? Пето, Община Русе има ли план за обновяването на тролейбусния парк? Шесто, кога и как ще се подобри тролейбусната транспортна услуга в гр. Русе? При това ссътояние на дружеството ЕГГЕД и на тролейбусния транспорт чудно ми е защо след важни културни и спортни събития русенци ходят пеша и щото града е ... транспорт ...

**Чл.-кор. проф. Хр. Белоев:** Ориентирайте се към приключване ...

**Г-н М. Димитров:** Аз обръщам на вашето внимание дами и господа общински съветници, искам така да апелирам и за вашето, за вашата подкрепа. Видяхте преди няколко точки с лекота увеличихте заплатата на кмета. Дали не трябва да увеличите със същия процент субсидиите за картите на ученици и пенсионери, което според мене ще помогне да излезе ЕГГЕД от състоянието, в което се намира. Опасенията, че щели да пътуват тримата пенсионери с 1 200 лв. пенсия безплатно по градския транспорт е несъстоятелно, те ми казаха няма да продават джиповете, които управляват и няма да се возят на тролеи. Мерси.

**Чл.-кор. проф. Хр. Белоев:** Благодаря. Господин Наков.

**Г-н Д. Наков:** Благодаря, г-н Председателю. И аз съм много емоционално настроен, както казва колегата Григоров. Просто съм потресен, но ще мина отговорите на шестте въпроса, които са зададени от г-н Димитров, за другите, които апелира накрая не искам да коментирам, явно има голямо неразбиране върху материала. Уважаеми г-н Димитров във връзка с Ваше питане относно състоянието на градския тролейбусен транспорт и дружество „ЕГГЕД - РУСЕ“ АД, Ви уведомявам, последователно по поставените въпроси, както следва: първи въпрос - Ще фалира ли дружеството с общинско участие „ЕГГЕД - РУСЕ“ АД и ще остане ли Община Русе без тролейбусен транспорт? Въпросът е некоректно зададен към Община Русе, тъй като „ЕГГЕД - РУСЕ“ АД е търговско дружество и от начина на управлението му зависи организационното и финансовото му състояние, както и съществуването му. Както Ви е известно участието на Община Русе в дружеството е 35 %, които касаят въздушно-контактната мрежа. Същата се подменя по проект за „Интегриран градски транспорт на град Русе“ и не води до влошаване на финансовото му състояние, а до подобряване на ползваната инфраструктура. Втори въпрос - Какъв е смисъла тогава на общинската инвестиция от над 3 млн. лв. по проекта за интегриран градски транспорт? Общинската инвестиция за над 3 млн лв. включва не само рехабилитацията на тролейбусната мрежа- стълбове и контактна мрежа по компонент 7 по проекта, а и останалите компоненти по проекта: Електронна система за таксуване на пътниците, Система за контрол и управление на обществения транспорт и електронни информационни табла, Улесняване достъпа на обществения градски транспорт по бул. „Цар Освободител“, Изграждане на подлез/надлез при жп линията за свързване на кв. Родина с центъра, Подобряване достъпността до обществения градски траснпорт в кв. Чародейка, Изграждане на велоалеи и Подобряване на достъпа до спирките на обществения градски транспорт и безопасността на пешеходци и велосипедисти на бул. „България“. В този смисъл общинската инвестиция е необходима, тъй като подобрява изцяло услугата на обществен транспорт и начина по който ние го наричаме интегриране. Трети въпрос - Кое наложи подписването на ново споразумение между Община Русе и израелския инвеститор за облекчено и бързо прекратяване на съвместното дружество? Подписването на ново споразумение между Община Русе и дружество „ЕГГЕД Русе“ АД се наложи от задълженията ни, произтичащи по договора за безвъзмездна финансова помощ по този проект, както и от изискванията на Регламент на Европейския парламент (ЕО) № 1370/2007 и на Съвета на ЕС от 23.10.2007 г. относно обществените услуги за пътнически превоз с железопътен и автомобилен транспорт и за отмяна на Регламент (ЕИО) № 1191/1969 и (ЕИО) № 1107/1970 на Съвета. Същото допълнително споразумение не касае прекратяване на дружеството с израелския инвеститор, а възможността за преустановяване предоставянето на транспортна услуга при невъзможност на страните да изпълняват задълженията си по договора. Прекратяване на търговско дружество е възможно да се извърши само по реда, описан в Търговския закон. Четвърти въпрос - Ще се подобри ли финансовото състояние на дружеството, условията на труд и заплащането на работещите в него или е необходимо да бъде указан натиск чрез стачни действия? Този въпрос също е зададен некоректно към Община Русе, която не определя условията на труд и заплащането на персонала в търговското дружество. Това е от компетентността на изпълнителния директор на дружеството. Пети въпрос - Община Русе има ли план за обновяване на тролейбусния парк? И отговор, дружествата, които обслужват Общинската транспортна схема са самостоятелни юридически лица и сами решават въпросите с обновяването на парка си. Последния шести въпрос е на тема, кога и как ще се подобри тролейбусната транспортна услуга в гр. Русе? С въвеждането на електронната билетна система и GPS-контрола на обществения транспорт значително ще се подобри предлаганата транспортна услуга. Спазването на разписанията е ключов показател за предлагането добра транспортна услуга, както и възможността за прекачване и по бързо предвижване, което се постига с горепосочените елементи на системата. Това е.

**Чл.-кор. проф. Хр. Белоев:** Благодаря.

**48 Точка**

**Изказване на Мариян Димитров – вх.№ 692/11.09.2015 г.**

**Чл.-кор. проф. Хр. Белоев:** Питане или изказване, тъй като и двете са посочени, ги формулирайте по-точно.

**Г-н М. Димитров:** Ами аз много точно съм ги формулирал, съдебната практика е такава. Уважаеми общински съветници, уважаеми г-н Председател, уважаеми г-н временно изпълняващ длъжността кмет. Искам първо да се извиня на новите общински съветници, вярно че са ми три въпросите, може би малко прекалено повечко, но причината е, че кмета Пламен Стоилов и групата на ГЕРБ напуснаха залата преди изборите и нямаше как да ги задам, разтуриха кворума. Така, правя изказване относно заповед на кмета за определяне на местата за агитационни материали в предизборната кампания за местни избори 2015-та. Съгласно чл. 183, ал. 3 от Изборния кодекс кметът е задължен да определи местата, където кандидатите, партиите, коалициите и инициативните комитети, участващи в местни избори 2015 г. могат да поставят агитационни материали. Според чл. 176 от Изборния кодекс всички те имат право на еднакъв достъп до общинските източници за информация, които са им необходими за целите на предизборната кампания. По време на всяка предизборна кампания се забелязва един и същ рецидив, всички общински агитационни табла и общински информационни колони са заети само от плакати на партия „ГЕРБ“ и партия „Атака“. При тяхното поставяне се унищожават плакатите на другите партии, като често се стига и до разправии между активистите на партиите, а веднъж се стигна и до употреба на газово оръжие и търсене на наказателна отговорност. Многократни са жалбите от подобни действия до ОИК, РИК, ЦИК и ВАС. Така беше и през тази изборна кампания. Многократни бяха разправиите с групата лепяща плакатите на ГЕРБ. По този повод бяха образувани две преписки в полицията и две от прокуратурата. Да се надяваме, че Община Русе не е изтрила записите от видеокамерите на КООРС и ще ги предаде на съответните органи, по съответния ред, за да бъдат наказани поне извършителите, до поръчителите се съмнявам, че може да се стигне. Така, по този повод искам да задам следните въпроси, които разбира се сега са в минало време, тогава бяха в бъдеще - защо не поставихте видеонаблюдение на местата, определени за поставяне на агитационни материали за местни избори 2015 г.? Защо не определихте като места за поставяне на агитационни материали само такива, където вече има монтирани видеокамери? Как ще осигурите еднакъв достъп на всички участници в местни избори 2015 г. до агитационни табла, информационни колони и съоръженията общинска собственост? И четвърто поне защо в края на мандата си не бяхте кмет на всички русенци? Мерси. (коментар от зала не се чува)

**Чл.-кор. проф. Хр. Белоев:** Да, и повече останаха. Господин Наков.

**Г-н Д. Наков**: Благодаря, г-н Председателю.

**Чл.-кор. проф. Хр. Белоев:** Моля, за тишина в залата.

**Г-н Д. Наков:** По официално зададените въпроси аз виждам три, сега разбирам, че кмета осигурява кворум в Общинския съвет. Трябва да си поправя малко знанията по местното самоуправление. Уважаеми г-н Димитров, по въпроси 1 и 2, значи отговора е ..., искам да подчертая, че отговора, който ще прочета е от 16 септември, не е от сега и няма да сменям глаголните времена. По въпроси 1 и 2 – както при провеждане на всички избори досега местата за поставяне на агитационни материали във връзка с предстоящите местни избори са определени със заповед №РД-01-2305 от 16.09.2015 г. на кмета на общината по чл. 183 от Изборния кодекс. Заповедта изцяло е съобразена с императивните разпоредби на Изборния кодекс. Изборният кодекс не съдържа изискване към кметовете да поставят видеонаблюдение на местата за поставяне на агитационни материали, нито да определят като такива места единствено тези, на които са монтирани видеокамери. Броят на местата за поставяне на подобни материали осигурява възможност на всички кандидати, партии, коалиции и инициативни комитети да поставят своите плакати в предизборната кампания. При провеждането на изборите през 2013 г. кметът е определил 53 места за поставяне на агитационни материали, през 2014 г. броят им е увеличен на 72, а за предстоящите избори те са 74. По 3 въпрос, точния текст на разпоредбата на чл. 176 от Изборния кодекс гласи, че кандидатите, партиите, коалициите и инициативните комитети, регистрирали кандидати имат право на еднакъв достъп до източниците на информация, която им е необходима за целите на предизборната кампания. Кодексът не визира общински източници на информация. Разпоредбата на чл. 176 от Изборния кодекс регламентира общо правото на кандидатите на еднакъв достъп до източниците на информация, която им е необходима за целите на предизборните решения. Както Ви е известно Върховният административен съд със свое решение по адм. дело № 12226/2014 г. по повод Ваша жалба вече се е произнасял, че твърденията за фактически действия, ограничаващи разпространението на агитационни материали, респективно на предоставяне на агитационнна информация е различно от ограничаване достъпа до източник на информация по чл. 176 от Изборния кодекс. В същото решение на ВАС се посочва, че освен разпоредбата на чл. 183, ал. 3 от Изборния кодекс, регламентираща местата на поставяне на агитационни материали, няма друга нормативна регламентация относно поставянето на агитационни материали. Разпоредбите на Изборния кодекс и заповедта на кмета, с която се определят значителен брой места за поставяне на агитационни материали създават гаранции кандидатите в изборите да упражняват правата си в предизборната кампания. С уважение – Пламен Стоилов, кмет на Община Русе.

**Чл.-кор. проф. Хр. Белоев:** Благодаря.

**49 Точка**

**Изказване на Галина Атанасова – вх.№ 680/08.09.2015 г.**

**Чл.-кор. проф. Хр. Белоев:** Заявление от Галина Атанасова, заповядайте.

**Г-жа Г. Атанасова:** Добър ден на всички общински съветници, г-н Председател, г-н Григоров, искам да се извиня, че съм много болна и съвсем кратко ще ми бъде изказването. В края на август месец зададох няколко въпроса, на които получих след като беше минала септемврийската сесия отговор, който не ме задоволява. В днескашното заявление за изказване искам пак да потвърдя същите въпроси - Не е ли необходимо да се помогне на възрастните хора с доходи около социалния минимум да пътуват безплатно? Не е ли възможно нуждата от топла храна да става под формата на кетъринг по пенсионерски клубове? Кога ще има дневни центрове за възрастни хора по квартали? Предвидено ли е и кога рехабилитационен център за възрастни хора и хора с увреждания да има в града ни? Контактувам с пенсионерска организация, която има десетки членове, знам техните проблеми, в постоянна връзка съм с тях и по съвсем друг начин хората имат желание да се извършват социалните услуги. Бе създадена организация Третата възраст към Областна администрация, Обществен координационен съвет, бе изработена анкета за видовете услуги, които биха желали хората да получават. Десет годишната ми практика в социалната сфера, в социалния патронаж показва, че грижата за възрастните хора се извършва не по начина, по който на тях им е полезна. Всичките програми и центрове, които се правят се правят не по желание на хората, а по желание, че такъв проект може да се направи. Не знам доколко е вярно, до мен стигна информацията, че г-н Стоилов не е разрешил анкетата да бъде разпространена в Община Русе. Раздава се в цялата област, имаме вече около 200 върнати анкети и от там ще излязат различни добри резултати. Преди изборите се срещнах, помогнах пак на моите приятели пенсионерите, се срещнах с няколко представители на политически партии, единствения въпрос беше нещо ще има ли промяна в грижата за възрастните и за болните. Бях зададени големи обещания, бяхме подкрепени, надявам се от тук нататък за 4 години да се допитат и хората от какво имат нужда, защото грижата по проект за 100-тина човека, а да има още 400 молби, които остават във времето е недостатъчна. Домовете са недостатъчни, въобще правят се много неща, но са и много недостатъчни всички услуги, които са в града. Благодаря.

**Чл.-кор. проф. Хр. Белоев:** Благодаря ви. Отговор има от кмета, който е доста рано направен, г-н Григоров ще го прочете.

**Г-н Ив. Григоров:** Добър ден, уважаеми общински съветници. От последната точка и аз ще ви пожелая успешен мандат. Ще ви прочета отговора на кмета до г-жа Галина Атанасова, учредител и председател на Фондация „Русчук“, ул. „Доростол“83, вх.1, ет. 8, ап. 22, наша бивша служителка на общината, неудовлетворена от някои работи, направи една фондация и сега пита. Така ...

**Чл.-кор. проф. Хр. Белоев:** Моля за тишина.

**Г-н Ив. Григоров:** Уважаема г-жо Атанасова, във връзка с отправени от Вас запитвания с входящи номера 48-36-3/31.08.2015 г. и 48-36-4/31.08.2015 г., запитването и коментара за социалната политика на Община Русе и в частност дейности, насочени в подкрепа на възрастните хора и хората с увреждания, Ви предоставяме следната информация: в програмата на кмета на Община Русе за мандат 2011-2015 г. е изведен приоритет социалната политика на хора с увреждания, възрастни хора и граждани на Русе, нуждаещи се от специална закрила и подкрепа. За изпълнение на този приоритет, всяка година Община Русе съвместно с Дирекция „Социално подпомагане“ /ДСП/ правят анализ на потребностите от увеличение или намаляване на капацитета на наличните услуги, промяна на техния вид, закриване и разкриване на нови социални услуги. Основният източник на тази информация е ДСП-Русе, тъй като тя е институцията, която насочва и настанява кандидат-потребителите към наличните социални услуги, както и приема заявления за ползване на социалните услуги и прави оценка от нейната необходимост. Съобразно разписаните правомощия в Правилника за прилагане на Закона за социално подпомагане, кмета на Община Русе може да стартира процедура по разкриване на нови социални услуги, след доказана потребност от тях и направено предложение от директора на ДСП. В съответствие със социалното законодателство в Република България, всяка година до 31 април, Общинския съвет приемат Годишния план за развитие на социалните услуги, които са в изпълнение на Общинските стратегии за развитие на социалните услуги. Община Русе финализира реализирането на Общинската стратегия 2010-2015 г., като е изпълнила всички планираните приоритети и е в процес на подготвяне на анализ, който ще послужи за разработване на новата стратегия за период 2016-2020 г. Към настоящия момент функционират 48 общински социални услуги, като 25 от тях са разкрити в рамките на мандат 2011-2015 г. Социалните услуги, за възрастни хора на територията на Община Русе, съобразно рисковите групи са както следва: За хора с увреждания**:**  Личен асистент, услугата по ОП „Развитие на човешките ресурси“ от януари 2011 до настоящия момент. Общият брой на преминалите през услугата потребители е 319, които са обгрижвани от 314 лични асистента; второ, Звено за услуги в домашна среда – предоставя услугите „Социален асистент“ и „Домашен помощник“. Звеното стартира през април 2013 г. и продължава своята дейност. Общият брой напотребители, които са ползвали услугите на домашен помощник и социален асистент е 180, а броя на лицата, на които е осигурена трудова заетост е 45. Център за настаняване от семеен тип за възрастни с деменция и психични разстройства – 3 броя центрове; Наблюдавано жилище за възрастни с психични разстройства; Център за социална рехабилитация и интеграция на лица с психични разстройства; ЦСРИ за незрящи лица; Дом за възрастни хора с физически увреждания „Милосърдие“ с капацитет – 82 места. Второ, възрастни хора, които се нуждаят от услугите на социално включване**:** Дневен център за възрастни хора с психични разстройства; Защитено жилище за хора с психични разстройства – 3 броя; Приют за лица без подслон; ЦСРИ за възрастни без подслон и лица в риск; Кризисен център на лица-жертва на насилие или трафик. За стари хора**:** Дом за стари хора „Възраждане“ с капацитет 234 места; Дом за възрастни с деменция „Приста“ с капацитет 120 места; Дневен център за стари хора с капацитет 50 места; Домашен социален патронаж с капацитет 555 места; Общинско предприятие „Обществена трапезария“ с капацитет 100 места. В допълнение на горепосочените социални услуги за хора с увреждания и стари хора на територията на Община Русе са разкрити 7 клуба на хора с увреждания и 23 пенсионерски клуба, които обхващат различни квартали и някои населени места в общината. Пенсионерските клубове са разпределени в две пенсионерски сдружения, с които кмета на общината е сключил договор за съвместна дейност. Провеждат се регулярни срещи с представители на двете сдружения и с членовете на клубовете за обсъждане на организационни въпроси. Община Русе е осигурила помещения и покриване на рижийни разноски за всички клубове, като през изминалата година са разкрити нови 3 клуба. Във всички случаи, в които постъпят допълнителни искове за целево финансиране, свързано с дейност на клубовете, Община Русе осигурява финансови средства. Клубовете на инвалидите също се подпомагат ежегодно от бюджета на общината. През изминалия мандат е разширен обхвата на Домашния социален патронаж, като са обхванати всички населени места на територията на Община Русе, включително и кварталите „Средна кула“ и „Долапите“. Закупен е нов автомобил за разнос на храна с подобрена организацията на работа, в резултат на която до 1 месец, всеки подал молба е включен в услугата. В описания период до кметът на Община Русе не е постъпвал сигнал или жалба за неудовлетвореност от нито една от разкритите социални услуги. Община Русе е известна с добрата мрежа от неправителствени организации /НПО/, с които си партнира успешно. Факт е, че Община Русе е единствената община, която е предоставила всички услуги, делегирани дейности за управление от външни доставчици. Не веднъж е била номинирана в различни категории от неправителствените организации именно за това, че ги разпознава като партньори и им делегира права. Разбира се отговорност на НПО-тата е да докажат активна позиция, изграден капацитет, реално извършени дейности в полза на обществото, умение за разработване и управление на проекти и доказване на резултати. В периода месец февруари – месец май 2015 г. в Община Русе е извършен одит от Сметната палата за ефективност и ефикасност на социалните услуги в община Русе за 2013 и 2014 г. Съгласно внесения заключителен доклад на 24.08.2015 г. е установено, че социалните услуги в Община Русе са ефективни и ефикасни, като потвърждава последователната и правилна политика на Община Русе в социалната сфера. Имам удоволствието да ви информирам, че на 10–я Национален форум на доставчиците на социални услуги, проведен през месец април 2015 г. в гр. Пловдив, Националният алианс за социална отговорност в партньорство с Министерство на труда и социалната политика и Националното сдружение на общините в Република България, връчиха на Община Русе голямата награда за цялостен принос в развитието на социалните услуги в България. Този приз е заслужено признание за положения труд и старание за формиране на добра социална политика на Община Русе. Екипът на общинската администрация е изграден от добри професионалисти, които съвместно с държавните институции, представители на местни структури, лечебни заведения, обществени съвети и НПО, и доставчици на социални услуги разработват и изпълняват съвместно местната социална политика в полза на нуждаещите се деца и граждани на Русе. Проблемът с високата инвалидизация и самотно живеещи хора е идентифициран от Община Русе и в тази връзка се работи за устойчивост на всички социални услуги, разкрити по оперативни програми, за които общината осигурява собствен бюджет. Нарастващите потребности водят до по-висока мотивация за разработване на проектни предложения, насочени към хората с увреждания и старите хора. Тези са приоритетите, за които общинската администрация ще работи в новия програмен период, а планирането на услуги за възрастни е част от утвърдения от Общинския съвет–Русе, годишен план за развитие на социалните услуги 2015 г. с прогноза за 2016 г. Във връзка с вашето запитване за безплатно пътуване на възрастните граждани Ви информирам следното: съгласноНаредба № 14 „За реда и условията за превоз на пътници и багаж с обществения транспорт на територията на Община Русе” на Общински съвет-Русе, право на безплатни и с допълнителни намаления пътувания в обществения транспорт имат: възрастни граждани, ученици (градски и междуселищни линии), хора с увреждания І и ІІ група инвалидност и техните придружители. Посочените пътувания се компенсират на транспортните дружества със средства от бюджета на Община Русе. Освен това от тези средства се доплащат разходите за изминатите километри, извън чертите на града по автобусни линии номера 10, 16 и 33, както и превозите до Танкодрума. Към момента цената, заплащана от възрастните граждани за месечна абонаментна карта с 30 броя пътувания за една линия е както следва: първо, за тролейбусните линии - 12,50 лв. при редовна цена на едномесечна гражданска карта за една линия 42 лв.; второ, за автобусните линии - 14,00 лв. при редовна цена на едномесечна гражданска карта за една линия 44 лв. Разликата в цените се изплаща на транспортните дружества със средства от републиканския и общинския бюджет. Сумите, които се компенсират са: от републиканския бюджет по 1,98 лв. на карта ( при задължително 20% намаление) и от общинския бюджет по 10,30 лв. на карта. За периода от 01.01.2015 г. до месец септември вкл. (за 9 месеца), изразходваните средства от Общинския бюджет за транспортни разходи са 522 720 лв. В случай, че картите за възрастните граждани с 30 броя пътувания са безплатни, общината ще трябва да компенсира на транспортните дружества по 22,80 лв. на карта за тролейбусните линии и по 24,30 лв. на карта за автобусните линии ( около 23,55 лв. на карта). Следователно за 1 800 бр. карти месечно х 23,55 лв. това са 42 390 лв. на месец. 42 390 лв. х 12 месеца, 508 680 лв. за една година ще бъдат необходими за компенсиране на безплатните карти само за възрастните граждани.Предполага се, че щом картите са безплатни, то техният брой ще се увеличи, следователно сумата от 508 680 лв. на година значително ще нарасне. От гореизложеното е видно, че ако пътуването на възрастните граждани е безплатно в Община Русе и Община Русе запази правото на пътуване на останалите категории пътници, то средствата заложени в общинския бюджет за всички правоимащи, следва да бъде около 1 милион, което на този етап е значителна сума за общината. През годините, Община Русе се е стремяла за увеличава размера на средствата, отпускани от общинския бюджет за компенсиране на безплатните и с намалени цени на пътуващи, както през 2015 г. същите са 720 000 лв., спрямо 2014 г. – 711 000 лв. С уважение Пламен Стоилов, кмет на Община Русе.

**Чл.-кор. проф. Хр. Белоев:** Моля, от зала не репликирайте, има ред. Отговорът е от 17 септември, който е направен. Госпожа Атанасова каза, че е запозната и не е напълно съгласна. Може да зададете допълнително въпросите по реда, който е предвиден. Поради изчерпване на дневния ред закривам сесията.

**Забележка:** Протоколите с резултатите от поименното гласуване по точки 3, 4, 5, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 26, 27, 28, 32, 33, 34, 39, 42 и 43 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**